Sektor za budžet i finansije | Ministarstvo odbrane Republike Srbije\nSektor za budžet i finansije je osnovna unutrašnja jedinica Ministarstva odbrane koja obavlja poslove koji se odnose na: normativno uređenje finansijskog poslovanja u Ministarstvu odbrane i Vojsci Srbije; planiranje, organizovanje, izvršenje i kontrolu finansijskog poslovanja; finansijsku politiku Ministarstva odbrane; planiranje budžeta odbrane i planiranje, programiranje, budžetiranje i sprovođenje finansijskog plana za potrebe Ministarstva odbrane i poslove u oblasti prava i obaveza iz zdravstvenog osiguranja i materijalnog obezbeđenja vojnih osiguranika.\nSektorom za budžet i finansije rukovodi pomoćnik ministra odbrane za budžet i finansije.\nU Sektoru za budžet i finansije obrazovane su sledeće unutrašnje jedinice:\n1. Uprava za budžet,\n2. Odeljenje za zajedničke poslove,\n3. Grupa za vojnopolcijske poslove.\nUPRAVA ZA BUDžET\nUprava za budžet je nadležna za oblast finansijskog poslovanja, planiranje i izvršenje budžeta odbrane, stručni nadzor i kontrolu rada organa finansijske službe, kao i za sistem plata, dodataka, naknada i drugih primanja u Ministarstvu odbrane i Vojsci Srbije.\nZa pomoćnika ministra odbrane za budžet i finansije organizaciono i funkcionalno vezane sledeće su organizacione celine:\nRačunovodstveni centar i\nFond za socijalno osiguranje vojnih osiguranika (Fond za SOVO).\nRačunovodstveni centar obavlja poslove koji se odnose na materijalnu i finansijsku kontrolu, plate, naknade i druga lična primanja, vođenje knjigovodstvene evidencije, platni promet i isplatu poreza.\nTelefon: + 381 11 2064-113\nFond za socijalno osiguranje vojnih osiguranika obavlja poslove iz oblasti prava i obaveza iz zdravstvenog osiguranja i materijalnog obezbeđenja vojnih osiguranika, kao i saradnju sa ostalim republičkim ministarstvima i organizacijama koja se bave poslovima iz oblasti socijalnog osiguranja.\ndirektor Fonda za socijalno osiguranje vojnih osiguranika\npukovnik Radan Kostić\nFaks: + 381 11 3000-321\nVeb sajt: www.fsovo.mod.gov.rs


Dve tužbe protiv Rusije, zbog uzimanja organa bez saglasnosti | NSU\nNaslovna Region i svet Dve tužbe protiv Rusije, zbog uzimanja organa bez saglasnosti\nDve tužbe protiv Rusije, zbog uzimanja organa bez saglasnosti\nNajmanje dve tužbe podnete su Evropskom sudu za ljudska prava u Strazburu protiv Rusije sa tvrdnjama da je prekršila Evropsku konvenciju o ljudskim pravima, tako što je uzimala organe nedavno preminulih osoba bez prethodnog traženja dozvole od njihovih bližnjih.\nU memorandumu upućenom sudu u Strazburu u julu, Rusija je navela da je “nehumano” pitati članove porodice preminule osobe da se uzmu njeni organi “jer bi se to skoro vremenski poklopilo sa njihovim obaveštavanjem o smrti voljene osobe”, navodi agencija AP, pozivajući se na dokumenta u koja je imala uvid.\nKako dodaje američka agencija, advokati ruske vlade su saopštili da nema dovoljno vremena za dobijanje pristanka pre vađenja organa.\nAP ističe da, u okviru ruskog sistema takozvanog “pretpostavljenog pristanka”, lekari rutinski i legalno uklanjaju organe ljudi koji su preminuli, a da prethodno ne traže pristanak tih ljudi dok su još živi, niti pristanak njihovih najbližih.\nRusija, u pravnim postupcima, kao argument za to navodi da kada bi se od lekara zahtevalo da traže dozvolu pre nego što izvade organe, ljudi bi odbijali da takav pristanak daju i sistem transplantacije bi propao.


Vlaisavljević: U energetici će preživeti samo najefikasniji\nBeta\t 1. decembra 2016. 15:55\nIzvršni direktor za poslove trgovine električnom energijom u Elektroprivredi Srbije (EPS) Dragan Vlaisavljević upozorio je danas da proizvodnja struje iz obnovljivih izvora, zbog državnih podsticaja, ugrožava termoelektrane i da će preživeti samo najefikasnije.\nOn je istakao da liberalizacija trgovanja električnom energijom i proizvodnja struje iz obnovljivih izvora “dramatično obara cenu struje” pa je ugrožen opstanak termoelektrana, a bez njih elektroenergetski sistem je teško održiv.\n“Zagovaranje proizvodnje struje iz obnovljivih izvora, što se u Nemačkoj stimuliše godišnje sa 24 milijarde evra, je ‘igranka’ koju su smislili bankari da kratkoročnim kreditima zarade dosta novca. Detaljne analize gradnje reverzibilne hidroelektrane, kako bi se proširili kapaciteti EPS-a, pokazuje da, po sadašnjoj ceni struje, ta investicija nije isplativa”, rekao je Vlaisavljević na medjunarodnoj konferenciji “Regionalno tržište električne energije” u Beogradu.\nOn je istakao da obnovljivi izvori energije “generišu takse koje dižu cene potrošačima, a to će se uskoro dogoditi i u Srbiji”.\n“Težište će se staviti na obnovljive izvore energije, potrebno je podići sigurnost mreže, regionalno se povezivati, a cilj je da se napravi jedinstveno evropsko tržište struje. Uputstva se odnose i na otklanjanje uskih grla u prenosu energije i povećavanju balansnog tržišta”, rekao je Vlaisavljević i dodao da se mora podizati i efikasnost.\n“Od 96 ukupno izdatih licenci 45 njihovih vlasnika je započelo posao oko trgovine strujom, a 15 se bavi snabdevanjem krajnih kupaca. Najdominantniji snabdevač je EPS, ali ima i drugih koji ispituju procedure i osluškuju tržište”, rekla je Hadžibabić.\n“Da bi mali potršači i domaćinstva kupovali struju na slobodnom tržištu potrebno je da cene struje na njemu budu niže od regulisanih. Kako država kao vlasnik drži cene struje ispod ekonomskog nivoa sa obrazloženjem da narod ne može da plaća veću cenu, mali potrošači nemaju interesa da struju kupuju na slobodnom tržištu”, rekla je Hadžibabić.\nOna je istakla da Agencija za energetiku radi analize o tome šta proizvodjač, EPS može da naplati od kupca i da nije ta koja drži cenu struje pod kontrolom, već je to država kao vlasnik te firme.\n“Bilo bi korektno da se siromašnima nadoknadi račun za struju, a da oni koji mogu da plate struju to i plate po realnim cenama”, kazala je Hadžibabić.\n“Do ovog trenutka imamo 11 članova Berze, a očekujemo još tri. Tendencija je da se tržišta električnom energijom spajaju, već su se ujedinila tržišta severne i zapadne Evrope a cilj je da se dodje do jedinstvene referentne cene svakog sata koja se objavljuje javno”, rekao je Strojčevski.


Kusturica kandidat za gradonačelnika Trebinja? | Herceg Televizija Trebinje\nFilmski režiser Emir Kusturica mogao bi biti kandidat SNSD-a za gradonačelnika Trebinja na narednim lokalnim izborima?!\n„Ideja postoji“, odgovorio je danas kratko Emir Kusturica za Radio Trebinje, ne željevši da otkrije više detalja.\nNezvanične informacije da bi Emir Kusturica mogao biti prvi adut SNSD-a na lokalnim izborima naredne godine pojavila se još prije tri mjeseca iz izvora bliskih trebinjskom SNSD-u, ali službene potvrde – nema. Nezvanično, o mogućoj kandidaturi Kusturice razgovaralo se i na nedavno održanim sastancima lokalnih struktura ove stranke.\nPredsjednik Gradskog odbora SNSD-a Luka Petrović je za Radio Trebinje rekao „da postoje indicije, ali da je rano govoriti o tome, jer još nije održana sjednica Gradskog niti Glavnog odbora SNSD-a“.\nPetrović je naveo da nije lično razgovarao sa Kusturicom na ovu temu.\nVučurević: Pobjeđujem, makar i Kusturica bio protivkandidat\n„Može SNSD kandidovati bilo koga, ali ja ću pobijediti“, prokomentarisao je Vučurević kratko informacije da je Kusturica potencijalni kandidat za prvog čovjeka Trebinja.


Referentna kamata devet odsto – Nadlanu.com\nReferentna kamata devet odsto\nBEOGRAD, 7. septembra 2010. (Beta) – Izvršni odbor Narodne banke Srbije (NBS) povećao je u utorak referentnu kamatnu stopu za 0,5 procentnih poena, na 9 odsto.\nRestriktivnost monetarne politike Izvršni odbor NBS je povećao imajući u vidu neke od rizika vezanih za uticaj slabije poljoprivredne sezone na rast cena hrane, kao i očekivanje nešto bržeg oporavka agregatne tražnje.\nOcenjuje se da će međugodišnja inflacija, merena rastom potrošačkih cena, u avgustu 2010. biti oko srednje vrednosti cilja za ovaj mesec od 6,7 plus/minus dva odsto, što je iznad očekivanja NBS iz avgustovskog izveštaja o inflaciji.\nU saopštenju NBS navodi se da su loša poljoprivredna sezona i rast svetskih cena poljoproizvoda uticali na znatan rast domaćih cena hrane, što je ključni faktor rasta inflacije u proteklih nekoliko meseci.\nIstiče se da je u avgustu gotovo u potpunosti izostalo sezonski uobičajeno pojeftinjenje poljoprivrednih proizvoda uz istovremeno povećanje cena prehrambenih proizvoda.\nNemački proizvođač automobila, Kromberg & Schubert, otvorio novi proizvodni…\nKnjiga “Ja, tajkun” predstavljena u Novom Sadu: Biznis je jedna od najtežih…\nNajprestižnija platna kartica na tržištu Srbije Banca Intesa uvela u ponudu Visa…


Grupa severnokorejskih disidenata bi da sruši Kima u Španiji - Sputnjik Srbija\n01:22 21 Septembar 2019\nGrupa severnokorejskih disidenata bi da sruši Kima u Španiji\n20:00 27.03.2019 Preuzmite kraći link\nDeset ljudi koji su prošlog meseca navodno upali u ambasadu Severne Koreje u Madridu pripadaju misterioznoj organizaciji severnokorejskih disidenata, koja se predstavlja kao „vlada u izgnanstvu“ posvećena rušenju vladajuće dinastije Kim.\nDetalji o tom događaju su procureli nakon što je španski sud povukao odluku o tajnosti suđenja i rekao da je ta kriminalna organizacija vezala osoblje severnokorejske ambasade pre nego što su pobegli sa kompjuterima, hard diskovima i dokumentima, preneo je AP.\nNakon što je španski sud objavio dokumenta o incidentu, ta grupa je saopštila kako su oni odgovorili na hitnu situaciju u ambasadi, kako su pozvani da uđu na posed i da niko nije bio „maltretiran ili prebijan“. Naglasili su da druge vlade nisu umešane u događaj.\nKim nikad jači — šta dalje...\nKako navodi AP, radi se o malo poznatoj organizaciji, koja u svom nazivu „Čolima narodna odbrana“ ima ime mitskog krilatog konja, kog vlada u Pjongjangu koristi u svojoj propagandi.\nNedavno je grupa na svom veb-sajtu objavila osnivanje „Slobodnog Čosona“, koji je definisan kao „privremena vlada“ koja će se boriti protiv „kriminalnih vlasti sa severa“.\nČoson dinastija je vladala korejskim poluostrvom duže od 500 godina, tj. do japanskog osvajanja Koreje 1910. godine, koja je podeljena tek na kraju Drugog svetskog rata.\nŠpanski sud je identifikovao vođu grupe kao Adriana Honga, suosnivača međunarodne grupe koja se posvetila spasavanju severnokorejskih izbeglica „Link“, mada iz te organizacije kažu da Hong već 10 godina ne učestvuje u radu organizacije.\nAdrian Hong je, prema opisu španskog suda, muškarac meksičke nacionalnosti sa prebivalištem u SAD, preneo je Tanjug.\nHong je odmah nakon upada u Ambasadu otišao u SAD kako bi ponudio materijale i video-snimke FBI. Nema informacije o tome da li je FBI prihvatio ponudu.


Nastaviti rad na ispunjavanju kriterija za članstvo u EU - Akta.ba\nNastaviti rad na ispunjavanju kriterija za članstvo u EU\nPredsjedavajući Vijeća ministara BiH Zoran Tegeltija razgovarao je danas u Sarajevu sa šefom Delegacije Evropske unije u BiH Johanom Satlerom (Johann Sattler) o aktuelnim političkim i ekonomskim temama, u kontekstu prevazilaženja posljedica izazvanih pandemijom Kovid-19, te nastavku procesa evropskih integracija.\nPredsjedavajući Tegeltija je istakao da su evropske integracije strateško opredjeljenje Vijeće ministara, te naglasio da zajedničkim djelovanjem svih nivoa vlasti, u skladu sa ustavnim nadležnostima i dosljednom primjenom mehanizma koordinacije, BiH može da nastavi rad na ispunjavanju kriterijuma za članstvo u EU.\nPredsjedavajući Tegeltja je informisao ambasadora Satlera da Vijeće ministara, uprkos izazovima sa kojima se susreće, radi na realizaciji dogovorenih mjera, naglasivši da su pomaci koji su napravljeni jasan pokazatelj predanosti i posvećenosti evropskom putu.\nPredsjedavajući Tegeltija je tokom sastanka izrazio spremnost za preduzimanje svih neophodnih aktivnosti s ciljem realizacije Ekonomskog investicionog plana za Zapadni Balkan, kao i inicijativa usvojenih na Samitu u Sofiji.\nTokom sastanka sagovornici su razmijenili mišljenja i o aktuelnim temama u kontekstu prevazilaženja problema ilegalnih migracija.\nOvom prilikom, predsjedavajući Tegeltija je istakao da migrantska kriza predstavlja veliki bezbjednosni problem za BiH i ponovo ukazao na važnost koordinacije i zajedničke saradnje svih bezbjednosnih agencija u regionu.


"Novi paket pomoći je kap u moru za turističke agencije"\n„Novi paket pomoći je kap u moru za turističke agencije“\nBiznis Autor:Beta23. jul. 202015:10\nAleksandar Seničić / Foto: N1\nDirektor Nacionalne asocijacije turističkih agencija Srbije (JUTA) Aleksandar Seničić rekao je danas da je novi paket pomoći države tom sektoru samo kap u moru i da ga neće spasiti od propadanja jer su prihodi pali za više od 90 odsto.\nOn je za Betu rekao da JUTA neće prestati da insistira na sektorskoj podršci i da pomoć koju će agencije dobiti novim paketom mera države „razume samo kao pomoć da se pregura vreme do formiranja nove vlade“.\nPredsednik Srbije Aleksandar Vučić najavio je sinoć novi paket pomoći preduzetnicima, malim i srednjim firmama preko finansijske podrške u iznosu od 60 odsto minimalne zarade i odlaganje plaćanja poreza od najmanje jednog meseca.\n„Turističkim agencijama, vodičima, hotelima, prevoznicima i drugim firmama u turizmu prihodi su dva-tri odsto u odnosu na prošlogodišnje i pomoć koja nam se nudi, a svaka je dobrodošla i na njoj smo zahvalni, samo je kap u moru i odložiće otpuštanje zaposlenih do septembra“, rekao je Seničić.\nDodao je da će JUTA kada se formira nova vlada insistirati na sektorskoj podršci turističkim agencijama.\n„Svesni smo da za ekonomsku krizu nije kriva država, i ne ljutimo se na državu, već samo molimo za pomoć kako bi preživeli do naredne godine“, rekao je Seničić.\nOn je rekao da ne bi tražili pomoć da se sa izvesnošću može predvideti da će se na jesen otvoriti granice i da će moći da se radi, ali da je to malo verovatno.\n„Turističke agencije nemaju posla, nije potrebna nikakva analiza stanja u poslovanju“, rekao je Seničić.\nAleksanar Seničićnovi paket pomoćiturističke agencijeYUTA\nCene nekretnina rastu širom Beograda - osim u jednoj opštini\nPronašli smo najskuplji kvadrat u Beogradu\nSve o novoj voznoj liniji Beograd-Novi Sad: Cena, brzina, stanice i kad kreće


RTCG - Radio Televizija Crne Gore - Nacionalni javni servis :: Politika :: Ko piše, a ko potpisuje saopštenja\nDF - VUJOVIĆ 14. 08. 2019. 15:35 >> 08:00 0\nDF - VUJOVIĆ\nKo piše, a ko potpisuje saopštenja\nOdbornik Demokratskog fronta u Skupštini opštini Budva, Đorđije Vujović kazao je da saopštenje DF-a koje zbog svoje homofobne sadržine nije objavila većina crnogorskih medija, nije napisao, niti dao odobrenje da se u njegovo ime pošalje.\nVujović je demantovao da je potpisnik redova u kojima se vrijđeaju predstavnici crnogorske partije, konkretno Pero Duletić, sa kojima, kaže, ima korektne građanske odnose.\nVujović je u jučerašnjem saopštenju istakao da je zbog imena i časti svoje porodice dužan da zaustavi “grubu igru oličenu u formi političkog saopštenja”.\n“Jasno demantujem da sam ja potpisnik ovih redova u kojima se vrijeđaju predstavnici Crnogorske partije, konkretno gospodin Pero Duletić, sa kojim imam korektne građanske odnose”, objasnio je Vujović.\nKako ističe, kao porodičan čovjek i neko ko je godinama u politici nikad nije imao “gorku riječ” sa kolegama iz vlasti i opozicije.\n“Imajući u vidu da pojedine osobe danima ispiraju usta mojim imenom, pa čak i najavljuju tužbe zbog teksta koji nisam napisao, niti dao odobrenje za konačnu verziju, smatram da imam obavezu da obavijestim javnost, a prije svega gospodina Duletića i njegovu porodicu da Đorđije Vujović ni kao političar, a ni kao čovjek, ne stoji iza ovog saopštenja”, kazao je Vujović.\nIz Demokratskog fronta tvrde da je Vujović od početka znao za sporno saopštenje, te da je učestvovao u njegovoj korekciji, za šta su dostavili i Viber prepisku sa Vujovićem.\nNavode i da će predsjednik NOVE Andrija Mandić pokrenuti postupak za utvrđivanje odgovornosti odbornika Vujovića, zbog njegovo istupanja u javnost, kojim je, kako je saopšteno, iznoseći neistine, pokušao da nanese štetu Novoj srpskoj demokratiji i Demokratskom frontu.\nIz Demokratskog fronta su poručili i da javnost nakon svega treba da zna da u Budvi postoji stabilna odbornička većina i bez Crnogorske.\n“Tu stranku je, ako je neko zaboravio, u budvansku vlast uveo upravo Demokratski front dajući im svoje najvažnije funkcije, jer smo smatrali da je važno da vlast bude stabilnija i da još jedna stranka u koaliciji može da donese novi kvalitet i ideje, ali, nažalost, dobili smo neke neradnike koji ne dolaze na posao, dukljanske fanatike, neku mini verziju SD-a. Dakle, oni nisu ušli u vlast zbog ljubavi prema Budvi i opoziciji, nego prema funkcijama koje su dobili i od kojih se očigledno teško rastaju, zbog čega pokušavaju da naprave pometnju zloupotrebljavajući Đorđa Vujovića, što im neće uspjeti niti donijeti korist, a ni oštetiti DF”, naveli su iz DF-a.\nPredsjednik Crnogorske Vladimir Pavićević pozdravio je izjavu Vujovića koji se, kaže, na politički odgovoran i pristojan način ogradio od primitivnog saopštenja čiji su autori lideri Demokratskog fronta.\nAndrija Mandić Đorđije Vujović


Talas : Koje su najveće ekonomske zablude u Srbiji?\nTema: Talas : Koje su najveće ekonomske zablude u Srbiji?\n05.02.2019., 00:35 #1\nKoje su najveće ekonomske zablude u Srbiji? https://talas.rs/2019/02/04/ekonomske-zablude-4/\nU javnosti postoji veliki broj zabluda kada se govori o privredi. Ovoga puta detaljnije obrazlažemo zablude u vezi sa trgovinskim deficitom, carinskom zaštitom, poljoprivredom i saradnjom sa Rusijom.\n1. Trgovinski deficit\nDeficit se prikazuje kao negativna, a suficit kao poželjna karakteristika neke privrede. Оvo je posledica posmatranja razmene kao igre sa nultom sumom: da jednome ne može biti bolje, ako drugom ne bude gore. Ali ovo nije tako, svaka slobodna trgovinska transakcija, od dece u parkiću koje razmenjuju sličice za albume do multinacionalnih korporacija, uvek je igra sa pozitivnim ishodom: od nje profitiraju obe strane. Trgovina nije rat, već saradnja.\nTakođe, ne trguju države, već preduzeća ili pojedinci – npr. kada Simens iz Нemačke pokrene proizvodnju za vetroturbine u Subotici, to se sada računa kao srpski izvoz iako sve ostaje u okviru iste firme. Deficit ne znači ništa loše samo po sebi – neke bogate i razvijene zemlje imaju trgovinski deficit, a neke suficit.\nAli kako ga finansirati? Ovo je isto zabluda da se deficit mora nekako finansirati: ne postoji samo trgovinski, nego i finansijski deo platnog bilansa. Trgovinski deficit nije uzrok već posledica – i to priliva sredstava putem doznaka, portfolio i direktnih investicija, kao i zaduživanja. Ako dotok ovog kapitala prestane, smanјiće se i deficit.\nPltani bilans Srbije u milijardama dolara; Izvor: MMF\n2. Carinska zaštita domaće privrede\nZagovornici carina kažu da su one neophodne da bi se razvila domaća industrija, pošto bi one zaštitile domaće proizvođače iz inostranstva. Preduzeća u zaštićenim granama bi rasla i investirala, zapošljavajući nove radnike i povećavajući proizvodnju.\nProblem sa ovim stavom leži u tome što carine štite preduzeća na uštrb domaćih potrošača koji su sada primorani da kupuju skuplje proizvode nižeg kvaliteta: oni sada manje i troše, što pogađa ostale grane i smanjuje standard svih stanovnika.\nVeliki problem predstavlja kako odrediti koje industrije treba zaštititi: iskustvo drugih zemalja pokazuje da je podjednako verovatno odabrati grane koje mogu da povećaju konkurentnost i izvoz, kao i one koje to ne mogu. U zemljama sa lošim kvalitetom institucija kao što je Srbija, svakako je veća verovatnoća da zaštitu izbori neki tajkun blizak vlasti.\nI na kraju, mali kapacitet domaćeg tržišta, sa svega 7 miliona prilično siromašnih potrošača u evropskim okvirima čak ni teorijski ne predstavlja ekonomski prostor gde će domaća preduzeća izrasti pre nego što izađu na svetsku pozornicu – BDP Srbije približan je BDP-u nemačkog grada Bremena, koji ima tek 700.000 stanovnika.\nOsim toga, uvođenje carina na uvoz znači zameranje našim trgovinskim partnerima, koji isto tako mogu da uvedu carine na proizvode napravljene u Srbiji.\nPročitajte i: Najveće ekonomske zablude u Srbiji – top 3\n3. Poljoprivreda kao razvojna šansa\nOvaj mit bazira se na sentimentalnom posmatranju poljoprivrede kao tradicionalnog načina života za koji je neophodno samo zemljište, a ne kao na moderan biznis kao i svaki drugi, za koji su prvenstveno važni kapital i nova tehnologija.\nPored toga, ne postoji ni jedna jedina razvijena zemlja u kojoj poljoprivreda ima značajan udeo u kreiranju BDP-a ili u ukupnoj zaposlenosti, čak i kada su to zemlje veliki proizvođači hrane. Drugim rečima, Holandija, Kanada ili SAD nisu bogate zemlje jer imaju jaku poljoprivredu, već zato što imaju jake sektore industrije i usluga.\nSrpska poljoprivreda može da bude uspešnija, što bi bilo dobro po celo naše društvo, ali ne treba se zavaravati da će razvoj poljoprivrede biti put kojim će se razviti srpska privreda, a Srbija postati razvije zemlja sa visokim platama.\nUčešće poljoprivrede u kreiranju BDP-a u odabranim zemljama; Izvor: Svetska banka\n4. Ekonomska saradnja sa Rusijom\nOvaj mit bazira se na dve pogrešne pretpostavke: da su bliski politički odnosi preduslov za dobre ekonomske odnose, i da je rusko tržište veliko. Međutim, politika i ekonomija ne moraju da budu povezane: glavna pretpostavka za uspeh srpskih proizvoda na ruskom tržištu nisu dobri odnosi političara, već kvalitet i cena srpskih proizvoda.\nDodatni problem predstavljaju visoki troškovi transporta robe do Rusije, usled geografske udaljenosti i loše infrastrukture. Pored toga, veličina ruske ekonomije ne prati njenu vojnu moć: privreda svake veće EU zemlje veća je od privrede Rusije, dok je ruski BDP po stanovniku u evrima manji od svih zemalja EU osim Bugarske.\nBDP odabranih zemalja, u milijardama dolarama, 2017; Izvor: MMF\nBDP per capita odabranih zemalja, u tekućim dolarima; Izvor: MMF\nTržišta Zapadne Evrope ipak su nam bliža, dok su ekonomije ovih zemalja značajno veće od ruske, usled čega su nam glavni ekonomski partneri Nemačka i Italija, a ne Rusija ili Kina. Čak je i izvoz u malu i siromašnu, ali blisku Bosnu i Hercegovinu i dalje veći nego u Rusku Federaciju, dok je izvoz za Crnu Goru sličnog iznosa.\nEkonomska saradnja sa Rusijom je za nas dobra stvar, i bilo bi dobro da se unapredi, ali ne treba živeti u iluziji da će srpska privreda moći da se razvija oslanjanjem na rusko tržište.\nLibekova publikacija – Top 10 ekonomskih zabluda u Srbiji deo je borbe protiv ekonomskog populizma u našoj zemlji. Čitavu publikaciju možete preuzeti na linku.\nŽrtve tranzicije i ekonomske krize u Srbiji 2 u 1\nPoslednja poruka: 27.02.2011., 19:16


Centar za integraciju i promociju | Dom „Čurug“\nCilj Centra za integraciju i promociju je da poveća društvenu integraciju osoba sa mentalnim smetnjama u Srbiji kroz podršku njihovoj deinstitucionalizaciji, kroz društvenu integraciju u lokalnu zajednicu, i osnaživanje kapaciteta ovih osoba aktivnim učešćem u radu Centra za integraciju i promociju. Takođe, Centar ima ulogu da promoviše brigu o mentalnom zdravlju u zajednici i da informiše javnost o uslugama koje postoje u zajednici.\nCentar za integraciju i promociju će obogatiti postojeće usluge u lokalnoj zajednici koje su namenjene osobama sa mentalnim smetnjama pružajući kulturne, obrazovne, sportske i druge društvene aktivnosti osobama sa mentalnim poteškoćama, članovima njihovih porodica, lokalnim udruženjima i opštoj populaciji. Aktivnosti realizovane u Centru će omogućiti druženje, učenje, povezivanje i stvaranje za osobe koje imaju mentalne poteškoće.\nJedan od veoma važnih ciljeva Centra za integraciju i promociju jeste da podigne nivo svesti u lokalnoj zajednici o potrebama i pravima osoba sa mentalnim smetnjama u Čurugu i Srbiji, kao i poteškoćama sa kojima se suočavaju, kroz javne kampanje i aktivnosti realizovane u Centru za integraciju i promociju. Organizovanjem javnih događaja u kojima će učešće uzeti opšta populacija i porodice osoba sa mentalnim smetnjama, kao i same osobe sa mentalnim poteškoćama, doprineće se smanjenju društvene stigme i diskriminacije koja postoji prema ovim osobama.\nInformisanje o pravima koje imaju osobe sa mentalnim smetnjama\nCentar za integraciju i promociju nudi aktivnosti koje su fokusirane na informisanje o pravima koje imaju osobe sa mentalnim smetnjama, i mehanizmima koji su im dostupni za ostvarivanje vlastitih prava. Takođe, ove aktivnosti su usmerene i na povećanje razumevanja pojma poslovne sposobnosti, njene procene i posledicama lišenja iste..\nInformatičko opismenjavanje ima za cilj da poveća znanje i veštine osoba sa mentalnim smetnjama u pogledu korišćenja računara u svakodnevnom životu, korišćenja interneta za pretraživanje i informisanje, u oblasti društvenih mreža i onlajn komunikacije, te obrađivanja teksta i slika, slušanja muzike i pregledanja video zapisa. Kroz sticanje ovih veština korisnici Centra će povećati kapacitete za korišćenje resursa u zajednici, imajući u vidu da sve više sadržaja postaje dostupno onlajn.\nKulturne aktivnosti Centra podrazumevaju promocije knjiga i filmova, projekcije filmova i javne debate.\nKreativni program će kroz različite kreativne radionice kao što je fotografska radionica podržati umetničko izražavanje osoba sa mentalnim smetnjama i omogućiti priliku ovim osobama da svojim rukama stvore nešto za sebe.\nSportski program podrazumeva aktivnosti individualnih i grupnih sportova za osobe sa mentalnim smetnjama.\nCentar za integraciju i promociju će se nalaziti u Čurugu, na adresi Trg Slobode 5. Aktuelni program aktivnosti možete pogledati na fejsbuk stranici Centar za integraciju i promociju Čurug


N1 Info vesti dana - Naslovi.net\nUEFA razmišlja o pomeranju finala LŠ iz Turske\nN1 Info pre 7 sati\nSituacija sa pandemijom koronavirusa daleko je od mirne, samim tim mogući su razni scenariji sa promenama u poslednjim trenucima. Izgleda da jedan takav čeka i finale Lige šampiona. Od trenutka kada se znalo da će dva engleska kluba Mančester Siti i… »\nVučić: Ako se svi vakcinišemo, moći ćemo da radimo i živimo normalan život\nN1 Info pre 16 sati\nPredsednik Srbije Aleksandar Vučić apelovao je na građane da vakcinišu protiv koronavirusa, jer je to važno da bi se sačuvali životi i zdravlje, ali i da bi se ljudi što pre vratili normalnom životu i nastavili da rade. „To je za nas veoma… »\nVučić: Odluku o nacionalnoj frekvenciji donosi struka, a ne tajkuni i političari\nPredsednik Srbije Aleksandar Vučić izjavio je da odluku o tome koji će mediji dobiti nacionalnu frekvenciju donosi "struka, a ne tajkuni i političari". Komentarišući zahtev lidera Stranke slobode i pravde Dragana Đilasa da se nacionalna frekvencija… »\nDevojčica ranila dva učenika i čuvara srednje škole u Ajdahu (SAD)\nN1 Info pre 17 sati\nDevojčica šestog razreda ranila je tri osoba pucajući iz pištolja koji je donela u školu u Ajdahu, a nastavnica ju je razoružala, saopštile su vlasti. Ona je u srednjoj školi u istočnom delu američke države Ajdaho juče pogodila u noge dva… »\nBrnabić u selu Jabučje: Vakcinacija jedini način da zajedno pobedimo virus\nN1 Info pre 11 sati\nVakcinacija je stvar odgovornosti i solidarnosti, pri čemu oni koji su se vakcinisali štite i sebe i one koji nisu to učinili, rekla je premijerka Ana Brnabić, koja je zajedno sa ministrom zdravlja Zlatiborom Lončarom danas obišla punkt za… »\nNova ekonomija: Za kožne rukavice i patike za „komunalce“ – 1,3 miliona evra\nGrad Beograd je raspisao javnu nabavku za kupovinu uniforme za komunalne milicajce, a procenjeno je da će one koštati 157 miliona dinara, odnosno oko 1,3 miliona evra, piše Nova ekonomija. Nabavka je podeljena na dve partije - letnju i zimsku odeću i… »\nKolom napustio Zvezdu: Baskonija sledeća stanica\nN1 Info pre 13 sati\nDoskorašnji košarkaš Crvene zvezde Kino Kolom do kraja sezone će igrati u redovima Baskonije. Kolom nije bio u planovima trenera Dejan Radonjića. U proteklom periodu se radilo na njegovom odlasku sa Malog Kalemegdana. Sada je rešenje pronađeno, pa… »\nNovinarka N1 Jelena Zorić među dobitnicima nagrade “Dejan Anastasijević”\nNovinarka televizije N1 Jelena Zorić jedna je od dobitnica nagrade za istraživačko novinarstvo “Dejan Anastasijević”, koju dodeljuje Nezavisno udruženje novinara Srbije (NUNS). Ona je nagrađena za emisiju „Optužnica – Jovanjica“, koja je… »\nNovak i Rafa mogu da se sastanu već u polufinalu RG\nN1 Info pre 6 sati\nPorazom od Aleksandera Zvereva u Madridu postalo je jasno da španski teniser Rafael Nadal biti jedan od dvojice prvih nosilaca na Rolan Garosu, Gren slem turniru koji je osvajao neverovatnih 13 puta. To znači da će Nadal u polufinalu RG moći da igra… »\nBregu: Zajedničko balkansko tržište dobija široko priznanje i podršku\nN1 Info pre 10 sati\nGeneralna sekretarka Saveta za regionalnu saradnju (RCC) Majlinda Bregu izjavila je da napori koje region ulaže u reformsku agendu za Zajedničko regionalno tržište dobijaju široko priznanje i podršku. „Napori koje region ulaže u reformsku agendu… »\nN1 Info, najnovije vesti »\nViše od 50 ranjenih u sukobima muslimanskih vernika i izraelskih policajaca\nN1 Info pre 1 dan\nSZO: Prvo vakcinisati osobe s rizikom u svim zemljama, pa decu\nN1 Info pre 4 sati\nNASA objavila audio snimak svog helikoptera na Marsu\nN1 Info pre 3 sata\nDeo frilensera: Dogovor Udruženja radnika na internetu sa Vladom nije legitiman\nDeo frilensera: Nastavićemo sa uličnim akcijama i pravnom borbom


Protest Mađara zbog antisemitizma u parlamentu RSEStranice po jezicima\nProtest Mađara zbog antisemitizma u parlamentu Printajte\nViše hiljada ljudi protestovalo je u Budimpešti zbog antisemitskih komentara u parlamentu koje je izrekao poslanik iz redova radikalne partije Jobik.\nDemonstracije su počele intoniranjem mađarske himne, a prisutnima treba da se obrati lider vladajuće partije Fides Antal Rogan, lider glavne opozicione socijalističke partije Atila Mešterhazi i bivsi premijer Gordon Bajnaj.\nDemonstranti koji su došli sa svih strana zemlje nose transparente sa nazivima njihovih gradova i sela kao i anti-nacističke i anti-Jobik parole, prenosi dopisnik mađarske agencije MTI koji se nalazi na licu mesta.\nOvom skupu prisustvuju i američka ambasadorka Eleni Cakopulos Kunalakis i ambasador Izraela Ilan Mor.\nNaziv čitavog događaja je "Masovne demonstracije protiv nacizma" a organizovala ga je fejsbuk grupa "Svi zajedno za fondaciju Jerusalim" uz pomoć između ostalih i Federacije jevrejskih zajednica.\nLider partije Jobik, Marton Đenđeši, tražio je u ponedeljak da se sastavi spisak jevrejskih poslanika i članova vlade kao i da vlada podrži Palestince u najnovijem konfliktu u Gazi.


Stručni kursevi i obuke - Šumarska struka\nRukovaoc šumskim traktorom\nVećina radova u šumarstvu je, u današnje vreme, mehanizovana. Postoji čitav niz mašina i alata koji se upotrebljavaju u okviru šumarskih poslova.\nRukovaoc motornom testerom\nPo zakonima EU nema seče šuma motornim testerama bez uverenja da ste položili ispit za rukovaoca motornom testerom. U okviru ovog ispita polaže se i test znanja o zaštiti od požara i test znanja o zaštiti na radu.\nCvećarstvo i posao aranžera cveća je zanimanje koje podrazumeva posedovanje više različitih znanja, ali, pre svega, veština i kreativnosti. Osoba koja se bavi ovim zanimanjem bi trebalo da ima osećaj za lepo, ali i da zna da izabere odgovarajuće cveće prema prilici i nameni, da ga ukomponuje u skladan aranžman, kao i da vodi računa da cveće što duže ostane sveže.\nBaštovan se bavi uređivanjem bašte, parka, vrta, pri čemu obrađuje zemljište, seje, sadi i presađuje biljke, štiti biljke od štetočina, podrezuje, okopava, zaliva, itd. Za baštovane se danas kaže da se bave hortikulturom.\nOtvorena je mogućnost u toku cele kalendarske godine i to direktno u svim poslovnicama Akademije Oxford da se svako koga zanima kurs i obuka za vrtlara prijavi za pohađanje. Naravno, polaznici prijavu mogu da izvrše i na drugačiji način i to najpre da odabranu poslovnicu kontaktiraju telefonskim putem, ali isto tako mogu i da to izvrše elektronski.\nLovočuvar je osoba koja vodi računa o održanju i očuvanju flore i faune u okruženju. Vodi računa da se lovištima ne nanosi šteta prekomernim odstrelom divljači, jer se time remeti lanac ishrane.\nIako su mladi ljudi u ne tako dalekoj prošlosti izbegavali da se sertifikatu za neko od zanimanja šumarske struke, na tržištu rada je situacija trenutno promenjena, pa i pojačana potreba za radnicima te struke.\nUzevši u obzir da Obrazovni centar Akademije Oxford organizuje kako vanredno školovanje i redovno, tako isto i stručno osposobljavanje za zanimanja šumarske struke, to više nije problem da zainteresovani steknu zahtevane kvalifikacije. A uz to su u ponudi specijalističke obuke, ali isto tako i mogućnost dokvalifikacije, kao i prekvalifikacija za obrazovne profile šumarske struke. Potrebno je samo da svaki polaznik odluči koji program mu najviše odgovara, a kako bi dobio relevantne informacije.\nPre nego što navedemo koji kursevi i obuke za zanimanja šumarske struke su u ponudi, moramo napomenuti i to da ova specijalizovana obrazovna institucija nudi mogućnost i organizacije korporativne nastave. S obzirom na to da će prethodno tačno određeni broj radnika zainteresovane firme da pohađaju predavanja i praktičnu nastavu, to će i biti prilagođena organizacija njihovim zahtevima i potrebama. Pod tim se misli prvenstveno na činjenicu da oba dela edukacije mogu biti organizovana u okviru njihove matične kompanije, a ukoliko osnovni uslovi za to budu ostvareni. U svakom slučaju bi trebalo predstavnik te firme da kontaktira predstavnika jedne od poslovnica navedene obrazovne institucije i da se sa njim oko svih potrebnih detalja u vezi sa sprovođenjem prakse i predavanja dogovori.\nSvi zainteresovani imaju mogućnost da steknu sertifikat za zanimanje šumar, odnosno za Obrazovni profil cvećar i za obrazovni profil lovočuvar.\nA u ponudi se nalazi i kurs i obuka za vrtlara, kao i specijalizovani seminar za aranžera cveća.\nMože i da izabere program dokvalifikacije ili prekvalifikacije za baštovana svako ko to želi, s tim da je u ponudi i stručno osposobljavanje za rukovaoca motornom testerom.\nMoramo pomenuti i to da je specijalizovana obuka i kurs za aranžera biljnog materijala svakako dostupna zainteresovanim fizičkim licima, a postoji mogućnost i da steknu sertifikat za zanimanje rukovaoc šumskim traktorom.\nNije naročito važno koju edukaciju od ponuđenih će odabrati kandidat, koliko je važno da ispoštuje pravilo i izvrši prijavljivanje. Bilo kog radnog dana može lično da dođe u predstavništvo koje mu je najbliže i dostavi osnovne informacije o sebi, to jest datum rođenja, ime i prezime i broj telefona. Isto tako postoji mogućnost i da prijavljivanje bude izvršeno preko telefona najbliže poslovnice ili elektronski, kojom prilikom sve pomenute podatke treba na mejl adresu kandidat da dostavi.\nBiće informisan o tome da teoretski deo izabrane edukacije može biti organizovan online ili u jednoj od poslovnica pomenute obrazovne institucije, a kada se primenjuje klasičan pristup. A mora dobiti podatak i o tome da se i klasična nastava, ali i online obuka i kurs za zanimanja šumarske struke mogu organizovati ne samo za grupu polaznika, već i u formi nastave u paru, odnosno takozvane poluindividualne, ali i kroz edukaciju koja je okarakterisana kao „ jedan na jedan “, kada samo jedan kandidat predavanja treba da pohađa.\nPodrazumeva se da će svaki prijavljeni polaznik biti informisan i o tome da mora da pohađa praksu u definisanom trajanju, a u okviru preduzeća sa kojim institucija organizatora u tom gradu ima saradnju. Baš zato što ostvaruje saradnju sa tim pravnim licem, organizator pruža kandidatu neophodne garancije da će praktičan deo nastave biti sproveden na zahtevanom nivou kvaliteta. A biće omogućeno polaznicima i da nađu potpuno samostalno neku kompaniju, koja zadovoljava određene zahteve i u okviru koje će pohađati praksu. Međutim, da ne bi bilo nikakvih nedoumica, oni će biti informisani o tome da im organizator u tom slučaju ne može garantovati da će praktičan deo nastave biti sproveden u skladu sa zahtevanim nivoom kvaliteta, iz prostog razloga što ne zna o kojoj kompaniji se radi i na kakav način ona posluje. Dakle, svaki kandidat u tom slučaju snosi odgovornost za kvalitet nastave, a u obavezi je i da priloži dokaz da je pohađao u definisanom trajanju praksu u ovkiru odabrane firme.\nMoramo naglasiti i to da je lično prisustvo apsolutno svakog fizičkog lica, koje je pre toga izvršilo prijavu uz maksimalno poštovanje pravila, obavezno u momentu kada bude bio vršen upis. A tom prilikom će biti dužan i da dostavi zahtevanu dokumentaciju, te naravno da će na vreme biti obavešten o tome koja dokumenta treba da priloži.\nPored svega što smo do sada pomenuli, moramo naglasiti i da nakon što bude završen kurs i obuka za šumarsku struku, kandidat postaje zvanično i vlasnik sertifikata za izabrano zanimanje. Uzevši u obzir da Obrazovni centar Akademije Oxford ima neophodne dozvole za rad, odnosno za sprovođenje konkretnih edukacija, to podrazumeva i da je sertifikat pravno validan. Upis svih stečenih sertifikata, ali isto tako i stečenih diploma sme biti izvršen isključivo od strane zaposlenih u Nacionalnoj službi za zapošljavanje. Podrazumeva se da kandidati koji u okviru te institucije imaju otvoren radni dosije, samim tim imaju i pravo da kontaktiraju nadležne i od njih zahtevaju da izvrše upis prema pravilima. Isto tako je opšta preporuka da svaki kandidat, a koji završi stručni seminar za šumarsku struku, u svoju radnu biografiju unese podatak o tome da je pohađao specijalizovanu edukaciju, odnosno da je postao vlasnik sertifikata za izabrano zanimanje, pošto će mu to sigurno biti od koristi kada bude tražio posao.\nSpisak gradova za stručne kurseve i obuke, oblast: Šumarska struka


Pribojski većnici dobili resore i zaduženja – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nPribojski većnici dobili resore i zaduženja\nNakon konstituisanja lokalne vlasti, u ponedeljak 31.avgusta održana je prva sednica Opštinskog veća u novom sastavu\nSednicom je predsedavao predsednik Opštine Priboj Lazar Rvović, a pored članova ovog izvršnog organa Opštine,sednici su prisustvovali i predsednik SO Priboj Boris Mrdović,načelnik Opštinske uprave Đorđe Dujović, kao i pomoćnik predsednika za turizam i lokalni ekonomski razvoj Miralem Gogalić.\nPredsednik opštine Priboj,upoznao je članove Opštinskog veća sa resorima za koje će biti zaduženi u ovom mandatu.\nZamenik predsednika opštine Priboj Saša Vasilić i dalje će predvoditi projektne timove i imati koordinaciju sa Кancelarijom za javna ulaganja Vlade Srbije, gde se u narednom periodu očekuje realizacija značajnih kapitalnih investicija za našu lokalnu samoupravu.\nVećnik Nenad Penezić i dalje će biti zadužen za prosvetu i kulturu,i obavljati funkciju koordinacije i kontrole nad radom institucija u ovoj oblasti, pojačati njihovu međusobnu saradnju, kako svih škola i vrtića, tako i kulturnih ustanova u ovoj opštini.\nDr Jasminko Toskić, po prirodi svog posla, biće zadužen za zdravstvo, gde se u ovom mandatnom periodu očkuju velike investicije, odnosno rekonstrukcije pribojskih zdravstvenih ustanova, a značajan doprinos ovog većnika očekuje se i u koordinaciji sa Zdravstvenim centrom Užice, ali i resornim ministarstvom.\nDrago Drobnjaković i dalje će biti zadužen za saobraćaj i komunalnu higijenu. Nastaviće se započete aktivnosti kroz Savet za bezbednost saobraćaja, a jedan od prvih zadataka biće organizacija prevoza đaka, ali i organizacija javnog prevoza, kako u gradskom tako i u seoskom području opštine Priboj. Značajna uloga ovog većnika biće i u kordinaciji i kontroli rada JКP Usluga,kako bi ovo preduzeće što efikasnije, a u interesu građana, obavljalo svoju poverenu komunalnu funkciju.\nVujadin Radović,kao uspešan preduzetnik biće zadužen za privredu i privatno preduzetništvo, kao i rad mesnih zajednica, gde se očekuje i sprovođenje izbora.\nJasmin Hadžović vodiće računa o socijalnoj zaštiti i humanitarnom radu, a biće zadužen i za koordinaciju rada sa nevladinim organizacijama.\nVećnik Novko Prijović,biće kao i do sada, zadužen za budžet i finansije.\nDragan Ljeljen i dalje će biti zadužen za informisanje i medijsku promociju svih resursa opštine Priboj, a kroz ruralni razvoj, biće zadužen, pre svega za infrastrukture radove na terenu, gde će koordinirati i kontrolisati aktivnosti bivše Direkcije, odnosno JP za uređenje građevinskog zemljišta i razvoj Priboj, kako bi planirane aktivnosti bile adekvatno realizovane, imajući u vidu njihovu opravdanost i već usklađene prioritete.\nČlanovi veća opštine Priboj, na današnjoj sednici, prihvatili su i Pravilnik o bližem uređivanju postupka javne nabavke, zatim nabavki na koje se zakon ne primenjuje i nabavki društvenih i drugih posebnih usluga.\nSlavko Matić novi trener GFK Sloboda\nPonovo radi gradski bazen u Užicu\nredakcija sep 01


Predstavnici instituta za mlade KULT održali sastanak s ministrom Zukićem – Federalno ministarstvo razvoja\nPočetna Novosti Predstavnici instituta za mlade KULT održali sastanak s ministrom Zukićem\nSarajevo, 9. 9. 2015. godine - Predstavnici Instituta za razvoj mladih KULT iz Sarajeva sastali su se sa gosp. Amirom Zukićem, federalnim ministrom razvoja, preduzetništva i obrta kojom prilikom su razgovarali o inicijativi „Poslovni prostor BH“.\nPredstavnici Instituta upoznali su ministra s aktivnostima u oblasti razvoja omladinskog preduzetništva, te ciljevima i dosadašnjim rezultatima inicijative „Poslovni prostor BH“, čiji su predmet bavljenja između ostalog i entitetski programi razvoja preduzetništva te sistem dodjele budžetskih poticaja privredi na svim nivoima vlasti u BiH. Na ovom sastanku, ministru Zukiću su prezentirali i rezultate nedavno završene Analize budžetskih poticaja privredi u BiH, kao i nalazi istraživanja o nedostacima aktuelnih programa za razvoj preduzetništva u BiH, kao i zaključke o unapređenju sistema poticaja privredi u Unsko-sanskom kantonu, koji su temeljeni na nalazima Analize a koje je u julu usvojila Skupština USK.\nMinistar Zukić je upoznao predstavnike Instituta o aktuelnim dešavanjima u oblasti preduzetništva u FBiH i aktivnostima i narednim koracima Vlade FBiH: studiji o efektima poticaja koji priprema tim UNDP-a, uredbi o olakšicama za novozaposlene koja je u pripremi, planiranim zakonskim rješenjima za narednu godinu, novim sredstvima stranih partnera koja će se planirati i skorim rebalansom budžeta, promjenama u ovogodišnjem programu za razvoj preduzetništva u FBiH u odnosu na prethodne.\nSastanku sa ministrom Zukićem, prisustvovali su Jasmin Bešić, izvršni direktor Instituta za razvoj mladih KULT, Rusmir Pobrić, voditelj projekta „Poslovni prostor BH“, te Lejla Brutus, koordinatorica projekta „Poslovni prostor BiH“.


Najbolji urbanistički projekti koji će se odvijati u Beogradu\nSrbijaSpace Nekretnine blog Najbolji urbanistički projekti koji će se odvijati u Beogradu\nNajbolji urbanistički projekti koji će se odvijati u Beogradu (264)\nObjavljeno: 24/Jul/2021, SrbijaSpace.com\nGrad je kao živi organizam koji je konstantno u stanju transformacije – raste, razvija se, menja se… Ni Beograd nije izuzetak, u njemu se stalno gradi i u njemu se dešavaju razne rekonstrukcije i promene.\nKoji nam projekti predstoje i šta će se u bližoj budućnosti dešavati u našoj prestonici na polju arhitekture i urbanizma? Predstavljamo vam neke od najboljih urbanističkih projekata koji će se odvijati u Beogradu.\nKula visine 168 metara biće ne samo najviša zgrada u našoj zemlji nego i u ovom delu Evrope. Sadržaće 220 stanova, 305 mesta za parking, a u njoj će se nalaziti i hotel i restoran. Ova zgrada u okviru projekta “Beograd na vodi” biće ujedno i povezana sa tržnim centrom “Galerija” i imaće čak 42 sprata.\nKonstrukcija Kule Beograd već je završena, izlivena je i poslednja betonska ploča, a na vrhu građevine nalaziće se i vidikovac sa kog će se videti ne samo ceo Beograd, nego i Šumadija, Srem i Banat.\nIzrada detaljnog plana regulacije za Linijski park već je inicirana, a projekat je podeljen na deset tematskih celina. Svakom celinom baviće se po jedan arhitektonski biro u kojem su zaposlene mlade arhitekte. Naime, park će obuhvatati prostor između SC “Gale Muškatirović”, uz reku Savu do Beton hale, Bulevara vojvode Bojovića i Dunavske ulice, kao i potez duž železničke pruge do Pančevačkog mosta, uključujući kako kompleks Toplana “Dunav”, tako i Marinu “Dorćol”.\nProcenjuje se da će biti izgrađen do 2023. godine i da će pretežno sadržati zelene površine, a tematski prostori imaće kulturnu, edukativnu i sportsko-rekreativnu namenu. Njujorški High Line poslužio je kao koncept na koji će se Linijski park ugledati, što znači da bismo od neiskorišćene nekadašnje železnice trebalo da dobijemo pravu zelenu oazu usred grada.\nZeleni krovovi na muzejima\nOvo rešenje koje bi se prostiralo na 27.000 m2 nadovezuje se na projekat Linijskog parka i revitalizacije stare železnice. U rešenju se ističe novoprojektovani objekat u funkciji Muzeja železnice i paviljon koji služi kao muzej na otvorenom. Na oba objekta nalaziće se zeleni krovovi koji uz vodotokove i zelene površine kreiraju privlačne ekološke prostore.\nZeleni krovovi sve su zastupljeniji trend širom sveta, a osim što neiskorišćene krovove transformišu u mesta za relaksaciju, imaju namenu parkova za decu, baštica i staza za trčanje. Osim toga, ozelenjavanje krovova čini urbanu sredinu prijatnijim mestom, jer krovovi pod vegetacijom apsorbuju padavine i predstavljaju odličnu izolaciju.\nMuzej u zgradi nekadašnje Železničke stanice\nObjekat Glavne železničke stanice i sam je po sebi spomenik kulture od velikog značaja, a uz to, u njemu će se nalaziti muzej. Iako je ranije najavljivano da će u ovoj velelepnoj zgradi u budućnosti biti Muzej srednjovekovne Srbije ili Muzej Nikole Tesle, mediji pišu o tome da će se tu nalaziti Istorijski muzej Srbije.\nIstorijski muzej Srbije sadrži značajna umetničko-istorijska dela koja se čuvaju u riznici koju čini više od 35.000 predmeta u 23 zbirke i četiri fonda. Muzej je do sada nekoliko puta menjao lokaciju, a na ovaj način bi se naše kulturno nasleđe konačno “skrasilo”. Artefakti značajni za našu istoriju čuvali bi se na jednom mestu kakvo zaslužuju gde bi se u najboljem svetlu mogli prikazati posetiocima. Da podsetimo, zgrada bivše Glavne železničke stanice izgrađena je između 1882. i 1885. po planu arhitekte Dragutina Milutinovića.\nTuneli i mostovi za rasterećenje saobraćaja\nProblem broj jedan u Beogradu, kao što svi znaju, jeste preopterećen saobraćaj. Na koji način bi se saobraćajnice mogle rasteretiti tako da nam kretanje po gradu bude lakše i bez stresa? Koji su to arhitektonski i urbanistički projekti koji bi doneli pozitivne promene na ovom polju?\nPrema pisanju medija, veliko rastrećenje tranzitnog saobraćaja doneo bi tunel od Bulevara despota Stefana do Pančevačkog mosta, novi most preko Save i Topčiderski tunel. Ovi projekti najavljivani su i ranije, kao i most kod Ade Huje koji bi u narednih deset godina potpuno promenio život stanovnika ovog područja i konačno ih integrisao sa drugim delovima grada. Preko mosta na Adi Huji koji će imati četiri trake prolaziće se pored Mokrog Luga, naselja Medaković, ulica Save Maškovića, Crnotravske, Borske, Pere Velimirovića, Patrijarha Pavla, pa sve do Mosta na Adi.\nNovi urbanistički plan koji je Beogradu doneo na desetine projekata ima za cilj da obezbedi Beograđanima kvalitetniji život u urbanoj sredini, privuče strane investicije, ali i impresionira turiste koji posećuju naš grade i pozove ih da borave u našem gradu u još većem broju. Na taj način će urbanistička strategija dovesti do toga da prestonica dobije novo, lepše lice uz višestruku korist za sve.\n26-Jul-21 15:19:24 PM\nBeograd sve manje liči na sebe, što je tužno. Ne volim što se toliko gradi po najstarijim delovima grada, bez razmišljanja o uklapanju starog i novog. Korbizje je nekada davno rekao da je Beograd najružniji grad na svetu upravo zbog tog nesklada, koji je danas deset puta veći.\n25-Jul-21 14:37:29 PM\nNe svidja mi se ova nagla i ogromna urbanizacija, bez nekog jasnog reda, seca drveca i zidanje u parkovima i zelenim povrsinama. A o cenama da ne govorim. Novi Sad i nekako, moze se naci povoljnije, lepo je uredjen grad. a Beograd je postao dzungla.\nnovogadnja novi sad\n25-Jul-21 09:05:20 AM\nMeni deluje da je Novi Sad najvece gradiliste. Neverovatno je koliko je dobra ponuda stanova u novogradnju u Novom Sadu. Ako se po jutru dan poznaje nekrentine su zamajc razvoja pa neka bude tako. Jos samo da cene prilagode gradjanima.


BalkanMagazin :: Skandal koji je prelio čašu u Francuskoj: Privatni američki kabinet radi posao Ministarstva zdravlja?\nutorak, 12. januar 2021 08:54\nIako mesečno dobija dva miliona evra, savetodavni kabinet McKinsey nije predvideo da neće biti dovoljno super-fižidera za Fajzerovu vakcinu\n(ilustracija, doza vakcine Fajzer-Biontek, izvor Liberasion)\nMinistarstvo zdravlja Francuske zatražilo je u decembru od privatnog američkog kabineta McKinsey savetodavne usluge u pogledu vođenja kampanje vakcinacije. Francuska vlada plaća kabinet McKinsey dva miliona evra mesečno novcem poreskih obveznika. Direktor francuske filijale ovog američkog kabineta je sin bivšeg socijalističkog premijera Lorana Fabiisa (Laurent Fabius), jednog od simbola takozvane „kavijar-levice“.\nVest o angažovanju kabineta McKinsey prvo je preneo američki sajt Politico, da bi je zatim potvrdio satirični nedeljnik Kanar anšene (Le Canard enchainé), a zatim i nedeljnik Le Point koji je objavio detalje iz ugovora.\nPoznata savetodavna firma McKinsey\nUloga skupog savetnika\nIspostavilo se da o kampanji vakcinacije odlučuje višespratna birokratska struktura: generalna uprava za socijalnu koheziju (koja se bavi i domovima za stara lica), telo za opšte funkcionisanje, odgovorno lice za vakcinaciju, odgovorno lice za logističku podršku vakcinaciji, generalni sekretar, direktor kabineta i konačno ministar.\nPrema pisanju nedeljnika Le Point, u Ministarstvu objašnjavaju da je ključni problem kako usaglasiti i „koordinisati“ sve ove centre odlučivanja vezane za kampanju vakcinacije. Zato je Ministarstvo zdravlja, i pored svih državnih agencija, pod-agencija i zaposlenih, odlučilo da zatraži usluge privatne savetodavne agencije.\nMinistarstvo dalje tvrdi da kabinet McKinsey „ni u kom slučaju“ nema uticaja na odluke vlade „političke ili zdravstvene prirode“.\nNašavši se pod pritiskom javnosti, Ministarstvo je konačno definisalo da su se skupi saveti kabineta McKinsey ticali i tiču isključivo „logistike“ u vezi sa kampanjom vakcinacije.\nOvo je izazvalo veoma loš utisak u javnosti jer je kampanja započela krajnje sporo i u haosu, upravo u pogledu logistike. Francuska je zbog toga zemlja koja najmanje i najsporije vakciniše iako je do juče u apsolutnim brojevima dato oko 130 hiljada vakcina.\nU početku su mnogi mislili da vakcinalna kampanja ne napreduje zato što Francuzi ne žele da se vakcinišu ali je prost račun pokazao suprotno: Francuska ima 20 odsto odraslih stanovnika koji žele odmah da se vakcinišu. To u apsolutnim brojevima znači da je 10 miliona građana spremno da primi odmah prvu dozu, a za tri nedelje drugu.\nIspostavilo se da problem nisu, za sada, oni koji odbijaju da se vakcinišu, već činjenica da Francuska ne može da obezbedi 20 miliona vakcina za period od tri nedelje.\nVakcina nema dovoljno, a i oko ovih koje su stigle u Francusku ima problema vezanih za transport i održavanje – takozvana „logistika“.\nNaime, jedina vakcina za sada je RNK-vakcina Fajzer/Biontek koja mora da se čuva u superfrižiderima na temperatiri od minus 80 stepeni. Sve zemlje, osim Francuske, odlučile su da koncentrišu vakcinaciju u velikim centrima – vakcinodromima u koje će biti dovoženi građani.\nJedino je Francuska, protivno zdravorazumskoj logici, odlučila da razvozi Fajzerove vakcine na što više mesta i vakciniše u domovima za stara lica, ambulantama, bolnicama i apotekama širom zemlje.\nSkupi privatni savetnici francuskog ministarstva zdravlja jedino nisu predvideli da neće biti dovoljno super-fižidera za ovako usitnjenu mrežu mesta za vakcinaciju.\nUz sve ovo, kao da su zaboravili da vakcina Fajzer / Biontek, posle „pakovanja“ u doze od po pet vakcina, može da se čuva svega nekoliko dana na temperaturi od minus pet do minus osam stepeni.\nViše medija prenelo je informaciju iz izvora bliskih ministarstvu zdravlja da je zbog problema sa čuvanjem i prevozom izgubljeno oko 30 odsto vakcina koje su morale da budu bačene zbog prekoračenja roka čuvanja na temeraturi višoj od 80 stepeni.\nPandemija - unosan posao za savetnike\nOdgovarajući na pitanja medija, Ministarstvo zdravlja priznalo je da se obratilo i drugim privatnim firmama kao CITWELL i JLL za savetodavne usluge u pogledu “logistike” i “operativne koordinacije”.\nNa pitanje Okovanog patka koja je cena savetodavnih usluga, portparol vlade Gabriel Atal nije želeo da odgovori, ali je zato skrenuo pažnju novinarima da su u vreme više predsedničkih mandata vlade “angažovale privatni sektor” za “više desetina projekata”.\nPre dve godine tadašnji premijer Eduar Filip (Edouard Philippe) izazvao je polemiku zato što je angažovao jedan međunarodni kabinet advokata da napišu tekst predloga jednog zakona i studiju o posledicama koje će taj zakon izazvati.\nPozivajući se na američki istraživački portal ProPublica, nedeljnik Pari-Mač ( Paris-Match) je preneo da je pandemija kovid-a 19 „omogućila kabinetu McKinsey da sklopi ugovore vredne više desetina miliona dolara“.\nProPublica, pišući o američkim prilikama još letos, objavljuje: „Za najpoznatije svetske konsultante za korporativno upravljanje, pomoć u suzbijanju pandemije bila je blagodet. Nije jasno šta je vlada dobila zauzvrat.“\nSada se čuje i da je više članova kabineta McKinsey dalo doprinos izbornoj kampanji predsednika Makrona 2017. godine i da je zato ovaj kabinet i dobio posao savetovanja.\nAmerički cenovnik usluga McKinsey, sa pandemijskim popustom\nZaposleni u bolnicama stupili u štrajk\nUz sve ovo francuski mediji su preneli da je Ministarstvo zdravlja razaslalo pogrešna uputstva za vakcinaciju. Prvo uputstvo je namenjeno medicinskim centrima u domovima za stara lica, a drugo medicinskim sestrama, lekarima i apotekama.\nPrema pariskom dnevniku Le Figaro, problem je u tome što su ti dokumenti sadržali više grešaka… koje su zatim bile ispravljene na diskretan način bez upozorenja na potencijalnu opasnost od primene onog što sadrže prethodne verzije sa greškama.\nSaznalo se i da je univerzitetska bolnica u Nici dobila od državne zdravstvene agencije špriceve sa iglama koje su bile previše kratke da bi poslužile prilikom vakcinacije. Na brzinu su se snašli i upotrebili špriceve iz sopstvenih bolničkih rezervi.\nU isto vreme državnim i univerzitetskim bolnicama je izgleda “pukao film”. Juče je veliki broj zaposlenih u oko hiljadu francuskih javnih bolnica stupio u “neograničeni štrajk”.\nPatrik Pelu, predsednik sindikata lekara hitne pomoći\nLekarima i naročito medinskim sestrama i drugom medicinskom i bolničkom osoblju vlasti su proletos obećale povećanje plata ali i bolje uslove rada, što pre svega znači zapošljavanje većeg broja ljudi. Naravno da se to nije dogodilo jer je potpuno u suprotnosti sa tržišnom logikom rentabilnosti po kojoj najmanji mogući broj zaposlenih treba da odradi najveću moguću količinu posla.\nKapaciteti u državnim bolnicama koje nose teret epidemije u Francuskoj ne samo da se nisu povećali od proletos – već su i smanjeni. Ukoliko bi se raširio “britanski virus”, što je skoro nemoguće izbeći, vrlo je verovatno da će doći do bolničkog kraha kao u martu i aprilu.\n“I pored obećanja – menadžeri i dalje rukovode bolnicama. Dosta nam je toga”, izjavio je dr Patrik Pelu (Patrick Pelloux), predsednik sindikata lekara hitne pomoći koji je pozvao kolege da stupe u štrajk.\nNepodnošljiva lakoća raspanja novca poreskih obveznika i lažnih vladinih obećanja dovela je do isčezavanja poverenja građana u državne institucije i javnu reč.\nAtmosfera je takva da je komentator konzervativnog dnevnika Le Figaro (a ne nekog levičarskog lista), upozorio ovih dana da „država mora da čuje revolt koji sve više raste”.


Republika / Bivši dečko poznate starlete dobio 5 i po godina robije! Skinuo 1,5 miliona evra sa tuđih računa\npetak, 6. 12. 2019.| 21:30\nKonkretno, njima se sudilo za dva krivična dela - kriminalno udruživanje i računarska prevara. Prema optužnici, Bošković i Čujović organizovali su kriminalno udruženje. Kako se dodaje u optužnici, od 1. januara do septembra 2013, dok je bio u pritvoru u Spužu, Čujović se, koristeći hakerske veštine, predstavljao službenicima inostranih banaka kao vlasnik žiro-računa, i na taj način prebacio novac na devizne račune i sebi pribavio korist od 1.446.171,80 evra.\nČujović je u bekstvu od marta prošle godine, a iz pritvora je pušten u avgustu 2017. nakon što je platio jemstvo od 230.000 evra.\nNije smeo da napustio teritoriju Podgorice i imao je obavezu da se javlja nadležnim svakog prvog u mesecu. Dok se branio sa slobode, policija u Podgorici mu je oduzela luksuzni "audi A8".\nNakon što je nestao, za njim je raspisana nacionalna poternica, a prema nepotvrđenim informacijama, iz Crne Gore je pobegao na Tajland.\nyoutube.com/ TV1 HD\n(VIDEO) Pogledajte kako se treslo u Sarajevu\nKOBNA PARTIJA ŠAHA: Komšija ga optužio za krađu figure, on potegao pištolj\nSvet Region Srbija Crna Gora Robija Starleta Miloš Čujović\nMiletić: U Crnoj Gori ne jenjava RASRBLJAVANJE\nSa Paštrovića krst sija, neće svetinje pasti u ruke Mila\nOvo je policajac iz Nikšića koji je prešao na stranu naroda!


Vučić: Vlada rat za vakcine, u maju i novembru po 30 evra svima, penzionerima još 50 evra /VIDEO/ - NTV Arena Bijeljina\nDo sada je u Srbiji vakcinisano više od 300.000 građana. Fajzerova vakcina će stizati u Srbiju na nedeljnom nivou, do kraja februara normalizacija isporuka. Virus i dalje cirkuliše, pa je vakcina najbolji način da se zaštitimo – poručuju ljekari. U svijetu vlada rat za vakcine,kaže predsjednik Srbije. Najavljuje i set mjera pomoći privredi i građanima.\nSrbija je platila i naručila 6,5 miliona vakcina, ali one neće stići jer ih nema i vlada, pravi rat za vakcine, rekao je RTS-u predsjednik Srbije. Srbija,je kaže on zahvaljujući prijateljstvu sa Kinom, dobila vakcine i najavio da u narednih nekoliko dana stiže još dva puta po 25.000 doza ruske vakcine.\nNajavio je novi set mera za pomoć privredi. Svim građanima u maju po 30 evra, 30 evra u novembru, a penzionerima još 50 evra.\nRazmišljao je, kako je rekao, da se vakciniše kineskom vakcinom.\n“Ako svega deset ili 12 odsto u ovom prvom talasu primi vakcinu, ne bi imalo smisla da primim vakcinu ja, a da ostali ljudi nisu. Želim da budem sa svojim narodom, ne želim da imam više prava i privilegija u odnosu na druge, reko je Vučić.\nTags: aleksandar vucic, koronavirus, region, srbija


Radeta: Tajna vladanja naprednjaka je u jakoj infrastukturi i medijima\nBeta 29. aprila 2022. 08:10\nPotpredsednica Srpske radikalne stranke (SRS) Vjerica Radeta izjavila je da je „tajna uspešnosti odražavanja na vlasti“ Srpske napredne stranke (SNS) tokom deset godina, „u njenoj jakoj infrastrukturi“ koju „održavaju zapošljavanjem stranačkih aktivista i to na odredjeno vreme“.\n„Tajna njihove dogovečnosti je i u tome što im je većina medija naklonjena i što prozapadna opozicija, koju forsira deo medija, očigledno nije dorasla ulozi koja im je namenjena. Znamo to odavno, ali posle izbora 3. aprila svi su to shvatili“, rekla je Radeta za list Danas.\nGovoreći o lošim potezima vlasti SNS, ona je navela da su „zakazali u borbi protiv korupcije i kriminala, mnogu su obećavali, a rezultati su izostali“, navodeći i da „standard naroda nije na zavidnom nivou.\nU dobre poteze uračunala je „sve ono što vidimo oko sebe, koridori, brze pruge, auto-putevi, mostovi, Beograd na vodi, uglavnom kapitalne investicije“.


Završena istraga o ubistvu Slavka Ćuruvije : Nadlanu.com\nZavršena istraga o ubistvu Slavka Ćuruvije\nObjavljeno 4. jun 2014. / 15:52:48\nMihajlović je saslušan kao svedok u Tužilaštvu za organizovani kriminal koje vodi istragu protiv osumnjičenih za ubistvo Ćuruvije.\nIstraga je službena tajna i detalji Mihajlovićevog iskaza neće biti objavljivani.\nMihajlović, čije je saslušanje predložila odbrana osumnjičenih u tom predmetu, poslednji je svedok u toj istrazi.\nTužilaštvo narednih dana treba da donese odluku da li će podići optužnicu protiv osumnjičenih.\nZa umešanost u u ubistvo Ćuruvije sumnjiče se četvorica bivših pripadnika Državne bezbednosti, odnosno tužilaštvo vodi istragu protiv tadašnjeg šefa DB-a Radomira Markovića, kao i bivših pripadnika DB-a Milana Radonjića, Ratka Romića kao i Miroslava Kuraka.\nMarković je u zatvoru u Požarevcu, a Kurak nije dostupan pravosudnim organima i za njim je raspisana međunarodna poternica, dok su Romić i Radonjić uhapšeni 13. januara od kada se nalaze u pritvoru.\nIstraga je počela u januaru ove godine i tokom nje je saslušano nekoliko desetina bivših pripadnika DB-a, porodica ubijenog novinara, pripadnici zemunskog klana.\nKljučni svedok u ovoj istrazi je nekadašnji komadant Jedinice za specijalne operacije Milorad Ulemek Legija koji u požarevačkom zatvoru izdržava kaznu od 40 godina zatvora, kao i još dva lica čiji identitet nije saopšten iz bezbednosnih razloga.\nOdmah po pokretanju istrage u januaru tužilac Radisavljević rekao je da će o povezanosti vrha tadašnje vlasti sa ubistvom Ćuruvije i eventualnim nalogodavcima ubistva, čiji je motiv politički, pokazati istraga.\nĆuruvija je ubijen u jeku NATO bombardovanja, a ubice su na njega ispalile 17 metaka, a zatim ga "overile" i jednim pucnjem u glavu. Na vlasti u Srbiji tada je bila koalicija SPS, JUL i SRS.


Tramp upozorio Bajdena na „invaziju“ - 30.01.2022, Sputnik Srbija\nTramp upozorio Bajdena na „invaziju“\nBivši američki predsednik Donald Tramp kritikovao je svog naslednika Džoa Bajdena jer je „opsednut zaštitom ukrajinske granice“, dok istovremeno zatvara oči... 30.01.2022, Sputnik Srbija\n„Svi u Vašingtonu su opsednuti idejom kako da zaštite ukrajinsku granicu, ali za nas trenutno najvažnija granica na svetu nije granica Ukrajine, nego američka granica“, rekao je Tramp svojim pristalicama na mitingu „Spasimo Ameriku“ u Konrou u Teksasu.Navodeći rekordno visok broj ilegalnih migranata koji su stigli do granice SAD i Meksika, bivši predsednik je uporedio priliv ljudi sa „invazijom“ koja ugrožava bezbednost SAD. Tramp tvrdi da je Bajden već „predao” američku granicu. „Pre nego što naši lideri progovore o invazijama na druge zemlje, oni moraju da zaustave invaziju na ovu zemlju“, dodao je Tramp, sugerišući da bi SAD trebalo da pojačaju trupe na svojoj južnoj granici umesto da razmeštaju američke vojnike bliže ruskom pragu, prenosi RT.Tramp je govorio na mitingu samo dan nakon što je Bajden rekao medijima da će američke trupe biti poslate u istočnu Evropu „u bliskoj budućnosti“. Ranije ove nedelje, Pentagon je stavio oko 8.500 vojnika u „pojačanu pripravnost“ sa ciljem da ih pošalje u evropski region.Dok je Pentagon odbacio mogućnost američke vojne umešanosti u „borbene operacije“ u Ukrajini, najviši američki generali su opisali mračnu sliku posledica potencijalnog potpunog sukoba između Kijeva i Moskve, upozoravajući na „užasne“ posledice i „značajne žrtve“, iako je Rusija dosledno poriče da planira invaziju na svog suseda. Ukrajinski predsednik Volodimir Zelenski takođe je pokušao da odbaci izveštaje o „neminovnoj” invaziji Rusije na Ukrajinu, moleći zapadne medije i političare da prestanu da izazivaju nepotrebnu paniku.\nsvet, rusija, politika, ukrajina, sad, svet – politika\n18:15 30.01.2022 (Osveženo: 22:32 30.01.2022)\nBivši američki predsednik Donald Tramp kritikovao je svog naslednika Džoa Bajdena jer je „opsednut zaštitom ukrajinske granice“, dok istovremeno zatvara oči pred krizom na granici Amerike sa Meksikom.\n„Svi u Vašingtonu su opsednuti idejom kako da zaštite ukrajinsku granicu, ali za nas trenutno najvažnija granica na svetu nije granica Ukrajine, nego američka granica“, rekao je Tramp svojim pristalicama na mitingu „Spasimo Ameriku“ u Konrou u Teksasu.\nNavodeći rekordno visok broj ilegalnih migranata koji su stigli do granice SAD i Meksika, bivši predsednik je uporedio priliv ljudi sa „invazijom“ koja ugrožava bezbednost SAD. Tramp tvrdi da je Bajden već „predao” američku granicu.\n„Pre nego što naši lideri progovore o invazijama na druge zemlje, oni moraju da zaustave invaziju na ovu zemlju“, dodao je Tramp, sugerišući da bi SAD trebalo da pojačaju trupe na svojoj južnoj granici umesto da razmeštaju američke vojnike bliže ruskom pragu, prenosi RT.\n„Pre nego što Džo Bajden pošalje bilo kakvu vojsku da brani granicu u Evropi, trebalo bi da pošalje trupe da brane našu granicu upravo ovde u Teksasu“, istakao je Tramp.\nTramp je govorio na mitingu samo dan nakon što je Bajden rekao medijima da će američke trupe biti poslate u istočnu Evropu „u bliskoj budućnosti“. Ranije ove nedelje, Pentagon je stavio oko 8.500 vojnika u „pojačanu pripravnost“ sa ciljem da ih pošalje u evropski region.\nDok je Pentagon odbacio mogućnost američke vojne umešanosti u „borbene operacije“ u Ukrajini, najviši američki generali su opisali mračnu sliku posledica potencijalnog potpunog sukoba između Kijeva i Moskve, upozoravajući na „užasne“ posledice i „značajne žrtve“, iako je Rusija dosledno poriče da planira invaziju na svog suseda.\nUkrajinski predsednik Volodimir Zelenski takođe je pokušao da odbaci izveštaje o „neminovnoj” invaziji Rusije na Ukrajinu, moleći zapadne medije i političare da prestanu da izazivaju nepotrebnu paniku.\n29 Januar, 08:26\nOdgovor Moskve na „ne“ iz Vašingtona: Hipersonične rakete dežuraju na granici Amerike /video/\n28 Januar, 21:11


Faktor | Pred zgradom Općine Centar postavljen tunel za dezinfekciju\nPred zgradom Općine Centar postavljen tunel za dezinfekciju\nObjavljeno: 31.03.2020. u 13:49\nGrađani i uposlenici će pri ulasku i izlasku prolaziti kroz dezinfekcioni tunel koji je zamagljen dezinfekcionim sredstvom i udisat će dezinfekciono sredstvo Antivirin, a u isto vrijeme će biti dezinficiran odjeća i obuća.\nTunel za dezinfekciju izgradila je firma Grizelj iz Sarajeva koja je još 2003. godine proizvela Antivirin sredstvo, koje na bazi vodonik-peroksida i jona srebra efikasno napada viruse grupe korona. Ministarstvo zdravstva FBiH je te godine dalo odobrenje da se sredstvo pusti u promet, navodi se u saopćenju Općine Centar.\nOpćina CentarTunel za dezinfekciju\nSpor dvije općine: Stari Grad od Centra traži da ukloni neprimjerene sadržaje na razgraničenju\nPočelo izdavanje dokumenata iz matičnih knjiga u Općini Centar\nBanja Luka: Preminula dva muškarca zaražena koronavirusom


Nacionalne Lige važan korak ka daljem razvoju esporta u regionu\nSistem Nacionalnih Esport Liga biće integrisan u okvir EBL-a koja pripada Riotovom programu Evropskih Regionalnih Liga (ERL) i kvalifikuje najbolje dve ekipe za European Masters. Na taj način će igračima biti pružena direkna šansa da dođu do evropske scene i započnu razvoj svoje esport karijere.\nOrganizovanje Nacionalnih Esport Liga će se odvijati u nekoliko faza, a za sada je potvrđeno da će u prvoj fazi koja počinje u aprilu svoja takmičenja dobiti Srbija, Slovenija, Bosna i Hercegovina i Crna Gora. Fortuna Esports će biti nosilac projekta za Srbiju i BiH, a Nacionalne Esport Lige Crne Gore i Slovenije biće realizovane u saradnji sa Esports Savezom Crne Gore (ESSCG) i Društvom za elektronske športe (SPID.SI).\nNEL šampioni će pored novčane nagrade dobiti i mesto u zatvorenim kvalifikacijama za narednu sezonu EBL lige i time dobiti priliku da zaigraju na jednom međunarodnom turniru protiv drugih šampiona iz regiona. U ovom trenutku svaka Nacionalna Liga će imati samo prvu diviziju u kojoj će se takmičiti najboljih šest timova koji će biti izabrani na osnovu prethodnih uspeha i kroz sistem otvorenih kvalifikacija koje prethoditi takmičarskoj sezoni.\nPlejof završnica svake Nacionalne Esport Lige biće emitovana uživo putem Fortuna Esports YouTube i Twitch kanala i Sport Kluba. Sa druge strane, Filip Hubner direktor sektora za razvoj poslovanja i strategiju u Challengermode-u povodom formiranja pomenutnog takmičenja istakao je sledeće:\nOdličan posao je urađen tokom pripreme onoga u šta verujemo da je najbolji mogući scenario za amatere i rekreativce. Jasan put od najnižih nivoa takmičenja do najvišeg ranga trenutno mogućeg za one koji to žele, ali i mesto za one koji samo žele da redovno igraju u takmičarskom okruženju sa ljudima svog kalibra.\nProjekat po ugledu na Skandinaviju\nU razgovoru za Netokraciju, direktor organizacije Fortuna Esports Mihajlo Jovanović Džaril, otkriva svoja očekivanja o novoformiranom takmičenju ali i koje konkretne benefite NEL možete doneti razvoju esporta u regionu:\nOčekujemo da će Nacionalne Lige doprineti popularizaciji esporta pre svega u svojim državama, što će se zatim odraziti i na ukupnu popularnost esporta u celom regionu. Verujemo i da će Nacionalne Lige biti zanimljivije brendovima koji posluju na nacionalnim tržištima i nemaju toliki interes u projektima koji su regionalnog karaktera. Moglo bi se reći da ovaj projekat otvara vrata “malima” ili “manjima”, kako igračima i timovima, tako i brendovima koji bi želeli da daju šansu esportu.\nEBL liga, čije se finale i ove godine održava u Kombank dvorani, zaslužna je za popularizaciju esporta kako u Srbiji tako i u okolnim državama.\nGovoreći o tome koliko bi čitav projekat mogao da ubrza jačanje marketinških potencijala esporta i regionalnih timova, Mihajlo smatra da pre svega treba videti šta bi projekat zaista mogao da donese nakon lansiranja. Kako kaže, siguran je da će sam efekat biti pozitivan, ali ne želi da predviđa koliko i u kojoj meri.\nNaš sagovornik nam otkriva da inicijalna ideja za opšti koncept projekta pripada Challengermode-u, koji ga je predstavio okvirno pre godinu dana. Inače, sličan projekat je uspešno razvijen u Skandinaviji, a Mihajlo dodaje da su iz Fortune primetli sličnosti između tamošnjeg takmičarskog sistema i balkanskog, te odlučili da primene isti recept.\nVeliki planovi za naredni period\nGledano iz ugla esport klubova, oni će kroz sistem Nacionalnih LoL liga svakako dobiti još jedno takmičenje na kome mogu da učestvuju i kroz koje mogu da grade svoj brend, ali i bolji pregled regionalnog talenta i potencijalnih mladih igrača. Džaril dodaje da što više medijskog prostora timovi imaju na raspolaganju to je situacija bolja za njih, samo je bitno videti kako bi regionalne esport ekipe to sve mogle da iskoriste:\nS obzirom na to da će Nacionalne Lige postati deo EBL-a kroz direktan plasman njihovih šampiona u zatvorene kvalifikacije, timovima koji takav plasman ostvare doneće još nekoliko garantovanih sati slave tokom prenosa, ali i dobru šansu da uđu među najboljih osam ekipa regiona.\n“Hteo bih da napomenem i da pored ovog projekta, imamo ozbiljne planove za blisku budućnost, pre svega kada je u pitanju medijski prostor dostupan esportu, tako da se nadam da ću uskoro ponovo imati zadovoljstvo da odgovaram na pitanja Netokracije. Za sada svi želimo da fokus bude na velikom finalu EBL sezone 5 koje je zakazano za 30. mart u Kombank dvorani”, zaključio je na kraju Mihajlo.


Lionel Mesi pozitivan na korona virus - SPORTSKI ŽURNAL\nLionel Mesi pozitivan na korona virus\n02 januar, 2022 0\nSedmostruki osvajač Zlate lopte Lionel Mesi jedan je od četvorice fudbalera Pari Sen Žermena koji su bili pozitivni na korona virus uoči utakmice Kupa Francuske u ponedeljak, saopštio je taj klub\nPored Mesija, na kovid-19 su pozitivni i Huan Bernat, Serhio Riko i Nejtan Bitumazala. Klub je naveo da su sva četvorica u izolaciji i da poštuju odgovarajuće zdravstvene protokole. Ekipa PSŽ sutra u Kupu Francuske igra protiv trećeligaša Vana.\nPSŽ, koji je lider francuskog šampionata, naredni meč u Ligi 1 igra 9. januara kada će gostovati Lionu.\nGej kritikovan zbog propuštanja meča na dan borbe protiv homofobije\nU Nantu šokirani jer su pokojnog fudbalera Salu vređali navijači Nice\nDi Marija: Mesi ne obraća pažnju na zvižduke navijača\nPSŽ u sezoni 2020/21 poslovao sa manjkom od 225 miliona evra


Mediji: Teroristi u Parizu imali pasoše EU? - MARSH online\nPočetna Svet Mediji: Teroristi u Parizu imali pasoše EU?\nMediji: Teroristi u Parizu imali pasoše EU?\nPostavljeno 19 nоvеmbrа, 2015\nNijedan od osam izvršilaca teroristickih napada u Parizu nije bio izbeglica sa Bliskog istoka i iz Afrike, već je svaki imao pasoš Evropske unije, prenose danas svetski mediji.\nNakon napada u kojima je ubijeno 129 osoba pojavila se sumnja da su napadaci ušli u Evropu prerušeni u izbeglice, a poljske vlasti su čak izjavile da neće prihvatiti plan EU o ravnomernoj raspodeli izbeglica po zemljama Unije.\nUlje na vatru dolio je sirijski pasoš pronaden kod jednog napadača, ali, kasnije se ispostavilo da se radi o falsifikovanom dokumentu.\nKako prenose mediji, napadači nisu došli iz Sirije, nego su rođeni ili odrasli u zemljama Evropske unije: petorica iz Francuske a troijica iz Belgije, navodi sarajevski portal Klix.ba.\nDeveti osumnjičeni još nije identifikovan, a kod njega je pronađen falsifikovani sirijski pasoša na ime Ahmad al-Mohamad.\nPrethodna objava Abdelhamid Abud ubijen\nSledeća objava Ritejl park dobio umanjenje doprinosa\nJoš objava u Svet\nTri milijarde ljudi u svetu nema uslove za pranje ruku\n20 оktоbrа, 2020\nOdličan odnos slovenačkog društva prema ljudima sa prostora bivše SFRJ\nKakvo nas vreme očekuje ove jeseni?\nPrikaži još ovjava iz Svet


Ðukanović: Ako ne ispunite obaveze ne dolazite na posao\n► Ðukanović: Ako ne ispunite obaveze ne dolazite na posao\nMinistri u kabinetu premijera Mila Ðukanovića imaju rok do 30. septembra da ispune sve dogovorene obaveze, a ako to ne učine ne moraju ni dolaziti na posao, preneli su danas podgorčki mediji.\nPremijer Ðukanović je na jučerašnjoj sednici vlade ministre upozorio da će oni koji ne ispune obaveze iz programa pristupanja Evropskoj uniji i programa rada vlade snositi ličnu odgovornost.\n"Ko ne ispuni ono što smo se dogovorili ne mora ni dolaziti na posao 30. septembra", poručio je Ðukanović, pišu podgoričke Dnevne novine pozivajući se na izvor iz vrha vlade, preneo je portal CdM.\nList navodi da je Ðukanović nezadovoljan ispunjavanjem obaveza koje su ministri preuzeli na sebe.\nPodseća se da je premijer do sada više puta tražio od ministara da ispunjavaju obaveze koje su sami zacrtali i sami sebi zadali.\nU posljednjih nekoliko meseci tri puta je na sednicama vlade rekao da očekuje na kraju trećeg kvartala (30. septembra) stopostotnu ispunjenost zacrtanih planova, podseća list.


» Hudolin: Mala preduzeća i unapređenje infrastrukture ključ za ekonomski rast\nUčenici iz Subotice zainteresovani sa konkurs u okviru Evropskog dnevnika\nSedamnaest mikro i malih preduzeća iz 14 lokalnih samouprava sa jugoistoka i jugozapada Srbije unaprediće svoju proizvodnju i otvoriti nova radna mesta uz podršku Evropske unije i Vlada Švajcarske koje su preko razvojnog programa Evropski PROGRES, obezbedile 253.880 evra za ovu aktivnost, usmerenu na povećanje konkurentnosti lokalne privrede.\n„Podrškom preduzetnicima, mikro i malim predzećimma mi težimo da povećamo zaposlenost i doprinesemo lancu vrednosti lokalnih dobavljača, proširenju tržišta i većoj produktivnosti“, rekao je šef II sektora operacija Delegacije Evropske unije u Srbiji, Štefen Hudolin u Vranju prilikom dodele ugovora o donaciji preduzećima iz 14 lokalnih samouprava koje su uključene u realizaciju programa Evropski PROGRES.\n„Vaša preduzeća će takođe sprovesti i društveno odgovorne projekte tako da će i vaše lokalne zajednice videti direktnu korist od ove podrške kroz izgradnju dečijih igrališta ili doniranje vaših proizvoda socijalno najugroženijim članovima zajednice”, dodao je Hudolin ističući da je podrška malom biznisu investiranje u produktivniju budućnost cele poslovne zajednicu u Srbiji.\nVlada Srbije je 2016. proglasila godinom preduzetništva kako bi se na nacionalnom nivou unapredilo poslovno okruženje i razvio preduzetnički duh sa krajnjim ciljem da domaći preduzetnici budu konkurentni i spremno nastupe na zajedničkom, evropskom tržištu.\n„Preduzetnici predstavljaju osnovni, najvažniji deo privrede u Srbiji i Vlada će ove, ali i naredne godine još intenzivnije nastaviti da pruža podršku privatnom sektoru. Sredstava u budžetu ima i osmislićemo programe, u saradnji sa programima Evropske unije kako bi pomogli preduzetnicima”, rekao je državni sekretar Ministarstva privrede Dragan Stevanović.\nZahvaljujući se u ime preduzetnika i preduzetnica na podršci, Milan Veličković, vlasnik porodične mlekare „Veličković“ iz Surdulice je istakao koliko je značajna podrška firmama u prvim godinama poslovanja. Veličkovićevo preuzeće će uz rashladne komore koje će dobiti uz podršku Evropske unije i Vlade Švajcarske preko Evropskog PROGRESa, unaprediti poslovanje, povećati proizvodnju i zaposliti nove radnike.\n„Iako su za većinu nas projekti društveno odgovornog poslovanja novina, radujemo se prilici da pomognemo svojoj zajednici i usvojimo praksu koja prevazilazi zakonske okvire i poslovne ciljeve”, istakao je Veličković čije preduzeće će donirati mlečne proizvode socijalno ugroženim porodicama i sprovesti akciju čišćenja dela korita reke Alkice,\nPodrška EU Slobodnoj zoni u Vranju\nŠef II sektora operacija Delegacije EU, Štefen Hudolin je ranije tokom dana sa gradonačelnikom Vranja Slobodanom Milenkovićem obišao Slobodnu zonu u Vranju čiji su infrastrukturni razvoj podržale Evropska unija i Vlada Švajcarske kroz finansiranje izrade planske i tehničke dokumentacije, i na taj način doprinela realizaciji velikih investicija, kao što su „Geox“ i „ Ditre Italia“.\n„Ovaj projekat pokazuje da su dugoročno razmišljanje, blagovremeno planiranje i priprema ključni za razvoj – u ovom slučaju za privlačenje investicija i otvaranje novih radnih mesta“ rekao je Štefen Hudolin i izrazio zadovoljstvo što će Evropska unija nastaviti da podržava Vranje u daljim nastojanjima da razvije Zonu i privuče još investicija.\nKroz novi projekat, Evropska unija i Vlada Švajcarske su preko Evropskog PROGRESa opredelile 192.000 evra za dalje unapređenje infrastrukture u Slobodnoj zoni koje podrazumeva izgradnju vodovodne mreže, atmosferske i fekalne kanalizacije i pristupne saobraćajnice.\n„Preduslov svih investicija jeste razvijena infrastruktura, i ovo je konkretan primer značaja podrške koju Evropska unija i Vlade Švajcarske pružaju Vranju. Naša buduća saradnja će ići u tom pravcu kroz realizaciju infrastrukturnih, ali i drugih projekata koje sprovodimo sa Evropskim PROGRESom, a koji za cilj imaju bolji život građana i građanki Vranja“, rekao je gradonačelnik Vranja Slobodan Milenković.\nDvodnevnu posetu jugu Srbije, šef II sektora opearcija Delegacije EU Štefen Hudolin završio je u Bujanovcu gde sastao sa predsednikom opštine Šaipom Kamberijem i predsednikom Koordinacionog tela za opštine Preševo, Bujanovac i Medveđa, Zoranom Stanković, i potvrdio posvećenost Evropske unije razvoju ovog dela zemlje.\nZa dodatne informacije, molim Vas kontaktirajte:\nMarija Radulović, saradnica za komunikacije, Evropski PROGRES\nMobilni: +381 (0)63 861 4524\nElektronska pošta: marijara@unops.org\nOtvoren “Green fest” volonterski program\nZoran Simjanović i Evropa


Volonteri iz Amerike pomagaće u nastavi engleskog jezika u našim školama - CdM\nVolonteri iz Amerike pomagaće u nastavi engleskog jezika u našim školama\nMinistar prosvjete Damir Šehović i direktorica programa Peace Corps za Albaniju i Crnu Goru Kejt M. Beker potpisali su danas Memorandum o razumijevanju između Ministarstva prosvjete i Peace Corps-a, kojim će od januara 2020. godine volonteri tog programa, podržanog strane od Vlade Sjedinjenih Američkih Država, pružati podršku u realizaciji nastave engleskog jezika u crnogorskim školama.\nPrvih 12 volontera će doputovati u Crnu Goru 2020. godine i biće raspoređeni u tri odabrane oblasti u zemlji, na period od dvije godine. Druga grupa od 12 volontera trebalo bi da stigne u Crnu Goru 2021. godine.\nŠehović je rekao da se projekat u potpunosti oslanja na politiku Ministarstva kada je u pitanju izučavanje stranih jezika, te je podsjetio da je kroz reformu obrazovanja engleski jezik uveden u vrtiće, kao i da se od školske 2017/2018. godine otpočelo sa projektom izvođenja dijela nastave na engleskom jeziku u određenim osnovnim školama, a namjera je da se taj broj poveća.\n“Istakavši da saradnja sa Peace Corps-om predstavlja dio napora da se izučavanje engleskog jezika u školama podigne na veći nivo, ministar je zahvalio predstavnicima ovog programa zbog interesovanja za djelovanje u Crnoj Gori”, navode u resoru prosvjete.\nBeker je, pak, zahvalila zbog otvorenosti Ministarstva prosvjete za saradnju i iskazanu spremnost za investiranje u buduće lidere.\n“Ona je objasnila da će u učionici, zajedno sa nastavnicima, volonteri učestvovati u kreiranju časova kao i inovativnih pristupa učenju. Izvan učionice, kako je istakla, oni će voditi letnje kampove, sportske turnire i slične aktivnosti čiji je cilj osnaživanje omladine”, dodaju u Ministarstvu.\nBeker je rekla da je obišla 11 škola u šest opština u Crnoj Gori i uvjerila se u entuzijazam nastavnog osoblja i učenika za ovakav vid učenja stranog jezika, te je zaključila da pored podrške učenju engleskog jezika, ovaj projekat predstavlja i most između naroda SAD-a i Crne Gore.\nŠef Odjeljenja za medije i kulturu Ambasade SAD u Crnoj Gori Džef Adler rekao je da SAD već nekoliko godina aktivno podržava programe učenja engleskog jezika u Crnoj Gori.\n“On je podsjetio da je Ambasada putem Access programa do sada obezbijedila vannastavne aktivnosti učenja engleskog jezika i kulturne razmjene u Nikšiću, Podgorici i Rožajama. Oko 100 učenika iz tih opština je učestvovalo ili učestvuje u ovom programu. Gospodin Adler je rekao da se nada da će Access program, koji sprovodi Udruženje nastavnika engleskog jezika Crne Gore ELTAM, biti pokrenut u još jednoj opštini ove godine”, kažu u Ministarstvu.\nAdler je ocijenio da program Peace Corps-a dopunjuje već započete aktivnosti, te da će djeca biti u prilici da uče engleski jezik upravo uz Amerikance koji će kao volonteri doći u Crnu Goru.\nTagsDamir Šehović Engleski jezik ministarstvo prosvjete nastava Sjedinjene Američke Države SAD


17 April 2019, 12:39pm\nU porodičnom i partnerskom nasilju u 2018. godini, prema dostupnim podacima ubijeno je 33 žena, a Mreža žena protiv nasilja u izveštaju za 2018. godinu da je broj femicida u poslednjih devet godina (koliko Mreža Žene protiv nasilja izveštava o femicidu) gotovo nepromenjen.\nU pokušaju da se izbori sa nasiljem nad ženama, država je najavljivala i donosila različite mere zaštite žena, međutim bez ikakvog pomaka.\nSudeći po 2018. godini Zakon o sprečavanju nasilja u porodici i hitne mere među kojima je udaljavanja nasilnika iz porodice, a koji su doneseni 2017. godine, nisu dali željeni efekat i smanjili broj žena ubijenih u porodičnom nasilju.\nTakođe, potpredsednica vlade i šefica Koordinacionog tela za rodnu ravnopravnost Zorana Mihajlović 2017. godina u razgovoru za VICE istakla je neophodnost baze nasilnika, ali ni dve godine kasnije ta baza ne postoji, niti se o njoj govori.\nU utorak je najavljena i nova mera koja bi trebalo da potpomogne državi u borbi protiv nasilnika i dodatno zaštiti žene - sistem narukvica za žrtve i počinioce porodičnog nasilja u okviru projekta "Unapređenje bezbednosti žena u Srbiji".\nDržavna sekretarka MUP Biljana Popović Ivković rekla je da će narukvice biti povezane sa policijskim upravama, kako bi žrtve mogle brzo da signaliziraju da se nalaze u opasnosti, a policija odmah da reaguje.\nGovoreći o rezultatima borbe protiv nasilja nad ženama ona je rekla da je prošle godine policija izrekla više od 27.000 hitnih mera, od čega više od 8.000 mera privremenog udaljenja učinioca iz stana i skoro 19.000 mera privremene zabrane nasilniku da kontaktira i priđe žrtvi.\nDržava nije odgovorila na osnovna pitanja kada je reč o tome kako će ove narukvice funkcionisati, a iz Autonomnog ženskog centra kažu da se pre svega nameće pitanje: ako će se ženama davati narukvice po dobijanju njihove saglasnosti, da li to znači da, ako odbiju, njih neće štititi policija?\n"Slično kao sada kada im institucije nude odlazak u Sigurnu kuću, a ako ona odbije, oni ništa dalje ne preduzimaju i prebacuju odgovornost na žrtve", kaže za VICE Bobana Macanović iz AŽC. Ona ističe da se sve što znamo o narukvicama do sada je na osnovu informacija koje su dostupne u medijima.\nOna ističe da sama ideja uvođenja narukvice otvara mnogo pitanja i stavlja novu vrstu obaveze ženama, a UNWomen, koje podržavaju ovu akciju, se nikada nije bavio ženama žrtvama nasilja, pa ostaje upitno kako su procenili da je baš ovo dobro.\n"Ono u odnosu na čega ima najveću bojazan kada je reč o narukvicama jeste da to može biti dodatno opterećenje za ženu, jer deluje da država ne može da ga konstroliše, pa mora sama žena. Ona svakako živi u tenziji kad je nasilnik na slobodi, a sad dodatno treba da brine da li je ponela narukvicu. U slučaju da zaboravi da je ponese, i ona sama i drugi mogu pomisliti da je sama kriva što je napadnuta. Da li to onda znači da se ženama ne veruje bez narukvice?".\nOna dodaje da se iz ugla nasilnika otvara se još pitanja, poput toga na koji način će oni biti u obavezi da nose narukvice, s obzirom na to da ne postoji zakon koji reguliše ovu oblast, niti ustanovljena obaveza za nasilnika da je nosi u skladu sa Zakonom o sprečavanju nasilja u porodici.\nPodseća i da po Krivičnom zakoniku postoji mogućnost nošenja nanogice, ali u ovom momentu ne postoje informacije o tome na koji način i u skladu sa kojim zakonom će biti primenjena obaveza nošenja narukvice.\n"Takođe, da li će nasilnik moći samostalno da skine narukvicu i ako da, šta se dešava u situacijama kada priđe ženi bez narukvice – da li će se verovati njenoj reči?", kaže Bobana i dodaje da se postavlja pitanje na koju procenu rizika će se davati narukvice (s obzirom na to da policija izriče hitne mere i za visok rizik), kao i da li je naša policija dovoljno brza da patrola stigne na vreme.\nU Srbiji su četiri žene ubijene u porodičnom nasilju u prva četiri meseca 2019. i to država ističe kao pokazatelj da su mere koje je donela efektne, međutim, mnoga pitanja i dalje ostaju otvorena, a o 2019. i rezultatima njihovih pokušaja da smanje broj žrtava porodičnog nasilja svakako nećemo moći da govorimo pre kraja godine.\nTagged:ŽeneNasilje nad ženamaporodično nasiljenarukvice za žrtve


“Poleće” Fly Dhaka Bangladeš | Avio Press\nFly Dhaka, start-up kompanija iz Bangladeša, podnela je zahtev za sertifikat NOC od Uprave za civilno vazduhoplovstvo Bangladeša jer planira pokrenuti operacije sa flotom ATR72-600s. Fly Dhaka će nastaviti sa sertifikacijom zajedno sa Air Astrom, koja planira da počne sa radom početkom 2022. godine, takođe koristeći ATR72-600s. Air Astra je takođe započela svoju sertifikaciju podnošenjem zahteva za NOC 21. septembra.\nAko obe avio-kompanije uspeju da uđu na tržište, udvostručiće broj aktivnih privatnih prevoznika u Bangladešu. Trenutno saobraćaju kompanije NovoAir i US-Bangla Airlines, pored državne kompanije Biman Bangladesh Airlines.\nAzija Fly Dhaka\n30538 putnika iz Niša tokom avgusta\nSeverna Amerika Virgin Galactic odlaže komercijalne letove


'Povlačenje RS iz državnih institucija ne bi funkcionisalo'\nIzvor: B92, 21.Jan.2022, 23:51\nŠefica USAID Samanta Pauer izjavila je danas da povlačenje Republike Srpske ne bi funkcionisalo.\nOna je istakla da bi to moglo da dovede u pitanje održivost Republike Srpske.\n"To je udaljavanje od slova Dejtona i problematično sa stanovišta ljudi koji se smatraju delom zemlje koja se zove BiH i veoma je problematično kada je u pitanju održivost Republike Srpske kao takve. Politika i ekonomija idu zajedno ruku pod ruku i trebate služiti svojim građanima i biračima", >> Pročitaj celu vest na sajtu B92 << kazala je on novinarima u Sarajevu.\nUpitana kada se može očekivati deblokada institucija BiH, Samanta Pauer je rekla da ne može predviđati rokove niti okarakterisati namere Dodika u pogledu rada institucija.\nOna je dodala da je srpski član Predsedništva BiH Milorad Dodik na sastanku u Predsedništvu BiH rekao drugačije stvari u odnosu na one koje je izneo na konferenciji za novinare.\n"Dobila sam kratak sažetak te konferencije i izjava koje je dao u određenoj meri odstupaju od stvarnog razgovara koji smo vodili", kazala je Pauer.\nPrema njenim rečima, Dodik je na sastanku u Predsedništvu rekao "poprilično mnogo stvari u vezi sa važnosti privrednog razvoja u Republici Srpskoj, kao i o tragediji masovnog odliva stanovništva iz ove zemlje".\n"To je najgori simptom lošeg rada i neuspeha političkih lidera", kazala je šefica USAID-a. Put koji ide ka tome, da se vraćaju ovlaštenja koja pripadaju državnim institucijama, ocenila je, samo će još više podrivati već postojeću ranjivost u ekonomskoj sferi RS, u čije ime Dodik kaže da nastupa.\nKurir: ŠEFICA USAID: Povlačenje Republike Srpske iz državnih institucija ne bi funkcionisalo


Uhapšeni Afganistanci zbog dvostrukog ubistva u Bihaću | Krajina.BA\nUhapšeni Afganistanci zbog dvostrukog ubistva u Bihaću\nAkcija provedena u saradnji sa Službom za poslove sa strancima\nPolicijski službenici Uprave policije MUP-a Kantona Sarajevo u saradnji sa Službom za poslove sa strancima, pronašli su i identifikovali, te danas oko 15.30 sati, uhapsili dvojicu državljana Afganistana, koji se dovode u vezu sa izvršenjem dvostrukog ubistva koje je počinjeno na području USK-a, potvrđeno je iz MUP-a KS.\nOni su odvedeni u prostorije za zadržavanje Uprave policije MUP-a Kantona Sarajevo, te će biti predati u dalju nadležnost policiji USK-a. Zločin se dogodio u Žegarskom Polju kod Bihaća, kada su se sukobile dvije velike grupe migranata. Tokom tuče korišteni su i noževi kojima su teško povrijeđena dvojica migranata uslijed čega su preminuli zbog gubitka krvi, također u opštem metežu povrede je zadobilo još 18 osoba.\nPrethodni članakHaris Duljević zbog korone ne igra u baražu, ali je na Instagramu sve oduševio svojom porukom\nNaredni članakNaučnici tvrde: 91% oporavljenih od kovida ima jedan dugotrajni simptom


Jabuka bolja i od Apatina | Pančevac\nJabuka bolja i od Apatina\n27.09.2015 21:17·1 komentarPregleda: 502\nRukometaši Jabuke večeras su savladali favorizovani tim Apatina iz istoimenog grada rezultatom 30:28. Duel koji je odigran u prepunoj hali u mestu nadomak Pančeva igrao se u okviru drugog kola Prve lige grupa Sever.\nIako su gosti stigli na ovaj meč kao tim koji bi mogao lakše do bodova, na terenu je bila druga priča. Domaćin je sve vreme bio bolji, a povremeno su izabranici Žikice Milosavljevića imali prednost i od pet golova. Ove večeri blistao je ceo tim RK Jabuke, ali aduti u novoj pobedi bili su Jovanovski, Rakić i Jovčić.\nDruga pobeda na startu prvenstva jasno ukazuje na darovitost rukometaša Jabuke, kao i na to da se naporan rad isplati. Niko od pomenutih sportista i njihovih saigrača ne traži da ostvare što bolji plasman pošto-poto, ali sasvim je u uočljivo da je reč o sportskom kolektivu koji krase zajedništvo, pozitivna energija i motivisanost da uvek i na svakom meču pruži najbolje što može.


Radna mesta za 100 mladih u BAT-u - Biznis i Finansije\nHome\tVestiEkonomija\tRadna mesta za 100 mladih u BAT-u\nSrbija će biti jedna od prvih zemalja u regionu u kojoj će BAT na tržište plasirati tehnološku inovaciju “GLO”, koja zagreva duvan bez sagorevanja. Ovaj proizvod će biti predstavljen do kraja godine, a do sada je lansiran u Japanu, Švajcarskoj, Južnoj Koreji, Kanadi, Italiji i Rumuniji. Njegovo lansiranje deo je nastojanja BAT-a da postane lider u transformaciji globalnog duvanskog biznisa u cilju razvijanja proizvoda smanjenog rizika.\nOd 2012. BAT je u razvoj nove generacije proizvoda investirao više od 2,5 milijarde američkih dolara. U okviru ove multinacionalne kompanije posluje globalni istraživački centar u Sauthemptonu koji zapošljava više od 300 vrhunskih naučnika, a koji predvodi razvoj proizvoda nove generacije.\nBAT ove godine obeležava 15 godina od preuzimanja Duvanske industrije Vranje, a uspešno poslovanje se ogleda u trenutnom tržišnom učešću od čak 30 odsto. Kompanija je do sada, kroz poreze i akcize, uplatila u budžet Republike Srbije više od dve milijarde evra, dok je putem direktnih investicija uloženo 220 miliona evra. Samo u fabriku u Vranju investirano je 120 miliona evra i ona danas predstavlja proizvodni centar za zemlje članice CEFTA sporazuma, čiji se proizvodi izvoze u Albaniju, Bosnu i Hercegovinu, Crnu Goru i Makedoniju. Pored investicija u proizvodnju BAT je u društveno odgovorne projekte investirao više od milion evra.


Dug Italije dostigao 2.300 milijardi evra, neophodan dogovor sa EU\nItalijanski vicepremijer Mateo Salvini izrazio je uverenje da će Rim biti u stanju da postigne dogovor sa EU o italijanskim javnim finansijama.\n"Poslednja stvar koju želimo da uradimo jeste da uđemo u sukob sa Evropom. Jedina stvar oko koje nisam spreman na kompromis jeste potreba da se smanji stopa nezaposlenosti u Italiji", rekao je Salvini na konferenciji za novinare.\n"Verujem da je i u interesu Evrope da ima Italiju koja funkcioniše, a ne Italiju koja posrće, te sam uveren da se među razumnim ljudima može postići sporazum", naveo je Salvini, prenosi B92.\nItalija je pred opasnošću da protiv nje bude pokrenut disciplinski postupak zbog duga od 2.300 milijardi evra, koji je gotovo 1,3 puta veći od njenog BDP-a, što je drugi najveći nivo duga u evrozoni posle Grčke.\nJavni dug Srbije iznosi 50,9 odsto BDP-a\nSvaki stanovnik u SAD duguje u proseku 220.000 dolara


PREDSTAVLJEN NACRT PLANA OPTIMIZACIJE ZDRAVSTVA\n-Optimalan odgovor zdravstvenog sistema na potrebe stanovništva-\nNacrt plana optimizacije mreže zdravstvenih ustanova Republike Srbije - projekat Ministarstva zdravlja u okviru Drugog projekta razvoja zdravstva Srbije i u saradnji sa Svetskom bankom predstavljen je na onlajn konferenciji i upućen na javnu raspravu tokom koje se očekuju sugestije i komentari stručne i šire javnosti na ovaj strateški dokument. Na onlajn sastanku na kome je predstavljen Masterplan učestvovalii su i predstavnici Komore zdravstvenih ustanova Srbije – prof. dr Georgios Konstantinidis i sekretar KZUS Snežana Rašić Đorđević.\nPlan optimizacije zdravstva ima za cilj unapređenje efikasnosti, dostupnosti i kvaliteta zdravstvenih usluga u skladu sa potrebama građana i najvišim međunarodnim standardima. Izrada Masterplana započela je krajem 2019.godine na savetovanju Komore zdravstvenih ustanova Srbije u Vrnjačkoj Banji.Tada su predstavljeni ciljevi projektnog zadatka i započeo širok konsultativni i analitički proces čiji je rezultat nacrt strategije optimizacije, koji bi trebalo da obezbedi bolje ishode zdravstva kroz racionalizaciju. Master plan je pripremljen uz tehničku podršku stručnog tima međunarodnog konzorcijuma (IBF International Consulting, Brisel, Belgija, Delta House, Zagreb, Hrvatska i NALED, Beograd, Srbija) u nameri da rešenje koje se predlaže uzme u obzir najbolje međunarodne prakse, iskustvo u regionu, ali i društveno-ekonomski i politički kontekst u Srbiji.\n„Ključne promene koje su predviđene Masterplanom osmišljene su tako da se očuva i unapredi kvalitet u onim delovima sistema u kojima postoji i da se postigne i u onim delovima gde nije na zadovoljavajućem nivou. Plan ne predviđa „šok terapiju“, uvažava kontekst i fleksibilan je. Podrazumeva maksimalno korištenje kapaciteta tako da zdravstvena zaštita bude dostupnija“ – objasnili su predstavnici tima koji je izradio Masterplan.\nU procesu izrade Plana konsultovane su sve zdravstvene ustanove – kroz regionalne sastanke, upitnike, radionice, posete ustanovama.\nO KONKRETNIM REŠENJIMA KOJE PREDVIĐA NACRT PLANA OPTIMIZACIJE ZDRAVSTVA VIŠE INFORMACIJA MOŽETE NAĆI NA ADRESI www.optimizacijazdravstva.rs\nPozivamo vas i da sve sugestije i komentare na dokument uputite preko ove platforme, ali i na mejl Komore zdravstvenih ustanova Srbije\nOvde možete preuzeti "Nacrt Plana optimizacije mreže zdravstvenih ustanova Republike Srbije" i "Nacrt Strategije optimizacije mreže ustanova zdravstvene zaštite i smernice za izradu Plana razvoja zdravstvene zaštite do 2035.godine":


Vašington nije iznenađen potezom Brisela u slučaju Boing\nSAD su danas saopštile da nisu iznenađene zbog planova EU za konsultacije sa Svetskom trgovinskom organizacijom (STO) zbog subvencija datih Aviokompaniji "Boing" i optužile su Brisel da daje veće subvencije.\n"Sa jedne strane, imamo 90 milijardi dolara nelegalnih finansija koje EU daju `Erbasu`, a, sa druge strane, tri do četiri milijarde za `Boing`", rekao je americki predstavnik u STO Majkl Panki.\nOn je istakao da nije iznenađen da EU želi konsultacije sa STO pošto Brisel tvrdi da Vašington nije ispoštovao rok, koji je istekao 24. septembra, da okonča davanje subvencija "Boingu". Ovu meru izrekla je STO u martu.\nPanki je naglasio da će proses ići svojim tokom, te da ima "mnogo subvencija i u EU posebno onih namenjenih za razvoj `Erbasa 380`".\nAmerički predstavnik smatra da Vašington radi u skladu sa pravilima, ali da to "Erbas" ne čini.\nMeđutim, iz kancelarije evropskog komesara za trgovinu saopšteno je da postoji "nedostak informacija u americkom obaveštenju" i da je revizijom u Briselu utvrdeno da SAD nisu povukle nelegalne subvencije odobrene "Boingu" niti su uklonile negativne posledice.\nU saopštenju se istice da EU poseduje i informacije da su SAD u međuvremene odobrile dodatne nelegalne subvencije "Boingu".\nPrema sporazumu između Brisela i Vašingtona, dve strane su imale 15 dana da pokušaju i da reše spor. Ukoliko u tome ne uspeju STO može da imenuje stručni tim za kontrolu sprovedenih američkih mera za okončanje subvencija.


Novak Đoković i dalje prolazi dramu u Melburnu vezanu za dobijanje vize i nastup na prvom grend slemu u sezoni, Australijan openu.\nPrvom reketu sveta su tamošnje vlasti oduzele vizu, da bi on na sudu poništio tu odluku, ali je nakon svega imigracioni sudija Aleks Houk iskoristio prvo i ponovo mu uskratio gostoprimstvo, pa će sve biti svedeno na odluku suda, koji zaseda od 22 sata po srednjeevropskom vremenu.\nSa mnogo adresa, od kolega, drugih sportista i javnih ličnosti, srpski teniser je dobijao podršku u danima za nama, ali ono što je mnogima zapalo za oko, jeste da je izostala reakcija Ane Ivanović.\nBivša srpska tenisera se ovim povodom nije oglašavala, a njeno ćutanje, posebno je naljutilo Novakove navijače. Kako je Ana i dalje aktivna na mrežama, a samo na Instagramu je pratio preko milion i po ljudi, ona je naišla na osude i negativne komentare u kojima je kritikuju zbog izostanka javne podrške Novaku. To se najbolje vidi na njenoj poslednjoj objavi, ispod fotografije koju je danas podelila sa pratiocima.\nBrojne su reakcije da ih je ovakav stav razočarao, a jedna od najupečatljivijih prozivki je pitanje da li joj suprug Bastijan Švajnštajger nije dozvolio da podrži Novaka.